Let’s ΠΑΠ: Εκστρατεία ενημέρωσης για την πρόληψη του καρκίνου του τραχήλου της μήτρας - Iatropedia\nLet’s ΠΑΠ: Εκστρατεία ενημέρωσης για την πρόληψη του καρκίνου του τραχήλου της μήτρας\n03 Νοεμβρίου 2017 | 12:36\nΤο Let’s ΠΑΠ, στo πλαίσιo της εκστρατείας για την πρόληψη του καρκίνου του τραχήλου της μήτρας, βρέθηκε στο Μέγαρο Μουσικής Αθηνών την Παρασκευή 27 Οκτωβρίου, την Κυριακή 29 Οκτωβρίου και την Πέμπτη 2 Νοεμβρίου.\nΤο Let’s ΠΑΠ, η πρώτη ελληνική εφαρμογή για την υγεία της γυναίκας είναι ένα δωρεάν application που έχει δημιουργηθεί από την φαρμακευτική εταιρία AENORASIS με την επιστημονική στήριξη της Ελληνικής Ακαδημαϊκής Ομάδας Μελετών Παθολογίας Τραχήλου (HeCPA Group).\nΤο Let’s ΠΑΠ δίνει τη δυνατότητα πρόσβασης σε μια σειρά διαδραστικών μαθημάτων και quiz που ενημερώνουν για την πρόληψη του καρκίνου του τραχήλου της μήτρας και του ιού HPV. Στο Let’s ΠΑΠ application κάθε γυναίκα μπορεί να καταγράψει τον κύκλο της και η εφαρμογή θα την ενημερώνει για την αναμενόμενη ημερομηνία της επόμενης περιόδου και τις ημέρες ωορρηξίας.\nΕπίσης, από το ημερολόγιο της εφαρμογής δίνεται η δυνατότητα σημείωσης της κατάσταση κατά τη διάρκεια των ημερών αυτών (ροή αίματος, πόνος και διάθεση), ενώ το application με τη σειρά του θα προτείνει συμβουλές διατροφής που σχετίζονται με την κατάσταση και θα ανακουφήσουν.\nΤο Let’s ΠΑΠ υπενθυμίζει με σχετικό reminder τα ραντεβού με τους γιατρούς. Τέλος, από τη Βιβλιοθήκη του Let’s ΠΑΠ που θα ανανεώνεται συνεχώς, θα μπορούν να ενημερώνονται για μια σειρά θεμάτων όπως η διατροφή και η άσκηση από επαγγελματίες του χώρου.\nΕίναι ένας μη κερδοσκοπικός οργανισμός αποτελούμενος κυρίως από γιατρούς από ολόκληρη τη χώρα, με αποστολή την έρευνα σε θέματα προληπτικού ελέγχου και αντιμετώπισης των παθολογικών καταστάσεων του κατώτερου γεννητικού συστήματος της γυναίκας, καθώς και την ενημέρωση του κοινωνικού συνόλου για την ανάπτυξη δράσεων για την πληρέστερη εφαρμογή του προληπτικού ελέγχου για τους καρκίνους του κατώτερου γεννητικού συστήματος της γυναίκας.\nTags: Let’s ΠΑΠ, ΚΑΡΚΙΝΟΣ ΤΡΑΧΗΛΟΥ ΤΗΣ ΜΗΤΡΑΣ


Καιρός: Σαββατοκύριακο με καταιγίδες - Δείτε που θα «χτυπήσουν» - Newsbomb - Ειδησεις\nΚΑΙΡΟΣ 29/10/2016 09:01\nΠαροδικές νεφώσεις με τοπικές βροχές στα δυτικά, τα κεντρικά και τα νότια της χώρας καθώς και σποραδικές καταιγίδες στα νοτιοδυτικά, πιθανόν πρόσκαιρα ισχυρές, προβλέπει για σήμερα Σάββατο (29/10) η Εθνική Μετεωρολογική Υπηρεσία.\nΕΞΑΣΘΕΝΟΥΝ ΟΙ ΑΝΕΜΟΙ - ΑΝΕΒΑΙΝΕΙ Η ΘΕΡΜΟΚΡΑΣΙΑ\nΣτην υπόλοιπη χώρα καιρός θα είναι βελτιωμένος. Παράλληλα, θα σημειωθεί σταδιακή εξασθένηση των ανέμων και μικρή άνοδος της θερμοκρασίας.\nΣτην Αττική θα σημειωθούν λίγες νεφώσεις παροδικά αυξημένες μέχρι το απόγευμα οπότε υπάρχει μικρή πιθανότητα βροχής στα δυτικά και βόρεια. Οι άνεμοι θα πνέουν βόρειοι βορειοανατολικοί 3 με 5 και στα ανατολικά 6 με 7 μποφόρ, με σταδιακή εξασθένηση. Το θερμόμετρο θα δείξει από 12 έως 19 βαθμούς Κελσίου ενώ στα βόρεια και ανατολικά η θερμοκρασία θα είναι 2 με 3 βαθμούς χαμηλότερη.\nΠαράλληλα, στη Θεσσαλονίκη ο καιρός θα είναι γενικά αίθριος με ανέμους βορειοδυτικούς 3 με 5 μποφόρ. Η θερμοκρασία θα κυμανθεί από 9 έως 18 βαθμούς Κελσίου.\nΓενικά αίθριος. Τοπικά περιορισμένη ορατότητα τις πρωινές ώρες κυρίως στη δυτική Μακεδονία.\nΛίγες νεφώσεις οι οποίες στα νότια θα είναι παροδικά αυξημένες και θα σημειωθούν τοπικές βροχές και σποραδικές καταιγίδες πιθανώς πρόσκαιρα ισχυρές.\nΘερμοκρασία: Από 11 έως 23 βαθμούς Κελσίου. Στην Ήπειρο κατά τόπους 3 με 5 βαθμούς χαμηλότερη.\nΛίγες νεφώσεις κατά περιόδους αυξημένες με ασθενείς τοπικές βροχές μέχρι το απόγευμα. Πιθανότητα πρόσκαιρων καταιγίδων στις νοτιότερες περιοχές τις πρωινές ώρες. Λίγα χιόνια στα ορεινά της κεντρικής στερεάς και της Θεσσαλίας (πάνω από 1500μ), το πρωί.\nΆνεμοι: Βόρειοι 5 με 6 και στα δυτικά τοπικά 7 μποφόρ με σταδιακή εξασθένηση.\nΟ καιρός της Κυριακής (30/10/2016)\nΝεφώσεις παροδικά αυξημένες αρχικά στο νότιο Ιόνιο, τη δυτική Πελοπόννησο και βαθμιαία στις υπόλοιπες περιοχές της Στερεάς και της Πελοποννήσου, προβλέπει η ΕΜΥ για αύριο. Σποραδικές καταιγίδες πιθανόν κατά τόπους ισχυρές θα εκδηλωθούν στο Ιόνιο (κυρίως στο νότιο), τη δυτική Πελοπόννησο και τη δυτική Στερεά. Στην υπόλοιπη χώρα λίγες νεφώσεις κατά τόπους αυξημένες στα ανατολικά.\nΆνεμοι: Από βόρειες διευθύνσεις 3 με 5 και στα νοτιοανατολικά τοπικά 6 μποφόρ.


Η Κάτω Βιάννος είναι χωριό (Υψόμετρο 510 m) του νομού Ηρακλείου, με 150 κατοίκους, με βάση την απογραφή του 2001. Υπάγεται στο Δήμο Βιάννου και αποτελεί Τοπικό διαμέρισμα, με 176 κατοίκους συνολικά. Η Κάτω Βιάννος βρίσκεται στις νότιες υπώρειες του όρους Δίκτη. Οι κάτοικοι ασχολούνται κυρίως με την ελαιοκαλλιέργεια.\nΙστορικά στοιχεία και ναοί\nΗ Κάτω Βιάννος αναφέρεται το 1583 με την ονομασία Viannes Catto , στην σχετική απογραφή του Καστροφύλακα (Κ 97). Όταν έγινε κοινότητα, σε αυτήν υπήχθη και ο οικισμός Λασιθιωτών Μέση, που βρίσκεται σε υψόμετρο 540 μ.\nΚάτω Βιάννος, ναός των Εισοδίων της Θεοτόκου\nΟ κύριος ναός στο χωριό είναι αυτός που είναι αφιερωμένος στη μνήμη του Αγίου Γεωργίου. Πολύ ενδιαφέρον είναι και ο ναός των Εισοδίων της Θεοτόκου, που έχει ξυλόγλυπτο τέμπλο. Κοντά στο χωριό βρίσκεται η παλιά εκκλησία της Μεταμόρφωσης του Σωτήρα, με τοιχογραφίες.\nΤο Τοπικό διαμέρισμα Κάτω Βιάννου ή Δ.δ. Κάτω Βιάννου συστάθηκε το 1999, με το Νόμο Καποδίστρια. Αποτελείται από:\n* την Κάτω Βιάννο, με 150 κατοίκους, η οποία αποτελεί και την έδρα του Δημοτικού διαμερίσματος\n* τη Μέση , χωριό με μόλις 26 κατοίκους.\nΤ.δ. Κάτω Βιάννου [ 176 ]\nη Κάτω Βιάννος [ 150 ]\nη Μέση [ 26 ]


Ε.ΠΑ.Μ. Νοτίου Τομέα: 10/09/14 Θεματική βραδιά Νότιος Τομέας "Και οι θεοί τρελάθηκαν" (Ιδιοκτησία και κοινωνική ηθική)\n10/09/14 Θεματική βραδιά Νότιος Τομέας "Και οι θεοί τρελάθηκαν" (Ιδιοκτησία και κοινωνική ηθική)\nΓνωστοποίηση σε μέλη φίλους και γνωστούς.\nΤην Τετάρτη 10 Σεπτεμβρίου 2014 στις 8:30 μμ ο Νότιος Τομέας του ΕΠαΜ,\nθα προβάλει την κινηματογραφική ταινία "Και οι θεοί τρελάθηκαν",\nΗ μεγαλύτερη εμπορική επιτυχία που βγήκε ποτέ από την Αφρική. Παρότι είναι νοτιοαφρικανική παραγωγή,\nπροωθήθηκε ως ταινία από την Μποτσουάνα, λόγω του διεθνές εμπάργκο προς το Απαρτχάιντ.\nΈνα άδειο μπουκάλι κόκα κόλα που πετά ένας πιλότος από το αεροπλάνο πέφτει\nσε μια απομονωμένη κοινότητα Βουσμάνων που ζει σε συνθήκες πρωτόγονου κοινοτισμού.\nΣτη ζωή τους και το λεξιλόγιο τους δεν υπάρχουν οι έννοιες, ιδιοκτησία, φιλονικία, κακία ,\nτιμωρία, χρήμα και φυσικά «γυάλινο μπουκάλι»!\nΜε την έλευση του «μπουκαλιού» (σημειολογικά μιας πολυεθνικής εταιρείας αναψυκτικών),\nξεκινούν συμπεριφορές πρωτοφανείς για την κοινότητα τους. Καυγάδες , τραυματισμοί καταστάσεις\nπου συντάραξαν την μέχρι τότε ειρηνική και αλληλέγγυα συμβίωση των Βουσμανών.\nΗ λύση ήταν μια. Ο πιο γενναίος της κοινότητας θα πάρει το μπουκάλι και\nθα το πάει στην άκρη του κόσμου για να το δώσει πίσω στους θεούς .\nΗ περιπέτεια ξεκίνα! Ο Ξι θα συναντήσει έναν τρελό επιστήμονα, μια πρωτοδιόριστη δασκάλα,\nαντάρτες απαγωγείς μικρών παιδιών κλπ.\nΜια ξεκαρδιστική περιπέτεια που ξεπέρνα τα στενά πλαίσια της σύγχρονης κινηματογραφικής κωμωδίας\nκαι μπαίνει χωρίς να γίνει άμεσα αντιληπτό, στα χωράφια του κοινωνικού και πολιτικού προβληματισμού.\nΕπισυνάπτεται αφίσα και χάρτης πρόσβασης:\nΕκτελών χρέη προσωρινού γραμματέα του Νότιου Τομέα\nΑναρτήθηκε από ΕΠΑΜ Νοτίου Τομέα στις 9/09/2014 07:22:00 μ.μ.


Το Cats είναι το πρώτο cult διαμάντι της νέας δεκαετίας, άθελά του\nΝιώθουμε κάπως, εχμ, μπερδεμένοι\nΑν υπάρχει ένα πράγμα που βαριέμαι περισσότερο στο σινεμά, αυτό είναι οι «απλά καλές» ταινίες. Μιλάω για εκείνες τις ταινίες που είναι ΟΚ, που είναι «ενδιαφέρουσες», που είναι μη-επιθετικά μέτριες, που παίρνουν 2μιση αστεράκια, που έχουν 6.3 στο IMDb, που σου λένε «δεν αξίζει για σινεμά, δες το στο σπίτι». Αυτή η κατηγορία ταινιών, βέβαια, δεν περιορίζεται σε ένα συγκεκριμένο στυλ και ύφος. Μπορεί να είναι μια μέτρια χολιγουντιανή ταινία, μια αδιάφορη arthouse φεστιβαλιά, ένα horror που δεν παίρνει ούτε πολύ σοβαρά ούτε πολύ ασόβαρα τον εαυτό του, μια κυριλέ νερόβραστη βιογραφία, οτιδήποτε. Το μόνο σίγουρο είναι ότι μετά από δύο μέρες δεν θα θυμάσαι τίποτα απολύτως. Ούτε το δράμα των χαρακτήρων, ούτε την αισθητική του σκηνοθέτη, ούτε τα συναισθήματα που σου γέννησε. Στην θέση της ανάμνησης όλων αυτών υπάρχει απλά μια γκρίζα θολούρα που κρύβει πίσω της μια αχνογραμμένη επιγραφή. Αν πλησιάσεις αρκετά κοντά, τότε μπορείς να την διαβάσεις. Η επιγραφή λέει: «νταξ καλή ταινιούλα είναι».\nΕφιάλτης, όνειδος, πόνος, έρεβος, σκατά. Χίλιες φορές μια αληθινά παθιασμένη αποτυχία από εκατό αδιάφορες επιτυχίες μαζί. Χίλιες φορές ένας χρυσελεφάντινος πύργος που καταρρέει μεγαλοπρεπώς από ένα μίζερο δυαράκι στο Νέο Κόσμο. Χίλιες φορ- ΟΚ, το πιάσατε, δεν χρειάζονται άλλες υπερβολές. Πραγματικά, όμως, ερωτώ: βλέπεις μια ταινία με βαθμολογία 6.3 και μια άλλη βαθμολογία με 2.8, την ώρα μάλιστα που η δεύτερη έχει μπάτζετ σχεδόν 100 εκ. δολάρια, ένα τεράστιο στούντιο από πίσω και μια σειρά από πρωτοκλασάτους σελέμπριτιζ να πρωταγωνιστούν. Ποια από τις δύο θα διαλέξεις; Θα αρκεστείς στην απατηλή ασφάλεια της μετριότητας που σε σκοτώνει αργά ή θα κάνεις το άλμα πίστεως ώστε να βρεθείς σε ένα ανώτερο επίπεδο συνείδησης πέραν του καλού και του κακού που μπορεί να επιτευχθεί μόνο μέσα από την γενναία κατανάλωση του μεγαλύτερου σκουπιδιού καθώς κοιτάς κατάματα την οπλισμένη κάννη της ακούσιας αυτο-παρωδίας;\nΓια να μην κοροϊδευόμαστε, ναι, το κινηματογραφικό Cats που έκανε πρεμιέρα αυτήν την βδομάδα είναι μια κακή ταινία – μια αληθινά κακή ταινία. Μια βόλτα στις βαθμολογίες κοινού και κριτικών για την ταινία του Tom Hooper είναι ικανή να βυθίσει σε θλίψη ακόμα και τους πιο ευδιάθετους από εμάς. Μ’ αυτήν την έννοια, όχι, δεν θα προτείναμε σε κανέναν άνθρωπο να δώσει σχεδόν μισό μεροκάματο βασικού μισθού (μαζί με ποπκόρν και κοκακόλες και τέτοια) προκειμένου να το δει στα σινεμά – παρόλο που μια κανιβαλιστική midnight προβολή θα ήταν ιδανική. Όχι μόνο γιατί τα λεφτά που βγάζουμε με τον ιδρώτα μας είναι πολύτιμα, αλλά κι επίσης γιατί η ιδανική απόλαυση μιας ταινίας σαν το Cats χρειάζεται μερικές ενισχύσεις: μεγάλη παρέα, περασμένη ώρα, κάμποσο αλκοόλ, άφθονα ναρκωτικά. Πράγματι, το Cats είναι άξιο να λάβει την κατωτάτη των ποινών. Είναι μια ταινία cult κατά λάθος, εξαίρετο παράδειγμα μιας so-bad-it’s-good ταινίας που γίνεται απολαυστικό ακριβώς επειδή τα πάντα εκτροχιάζονται, πηγαίνουν στραβά, ξεφεύγουν από τον έλεγχο των δημιουργών τους.\nΌπως πιθανώς έχετε καταλάβει ήδη από το trailer του Cats που έγινε viral μέσω των αμέτρητων memes που γέννησε, η ταινία αποτελεί μια κινηματογραφική διασκευή του ομώνυμου μιούζικαλ του Andrew Lloyd Webber, το οποίο με τη σειρά του βασίστηκε στην τσαχπινογαργαλιάρικη συλλογή ποιημάτων για γάτες του κατά τ’ άλλα ιδιαιτέρως σφιχτοκώλη μοντερνιστή ποιητή T.S. Eliot. Βλέποντας το trailer, λοιπόν, καταλαβαίνει κανείς πως υπάρχει κάτι τρομερά αμήχανο στο Cats: η φουλ αλλόκοτα βδελυγματική πρόσμιξη ανθρώπου και γάτας που προέκυψε από την εισαγωγή ψηφιακής γούνας σε κάθε σημείο του σώματος των ηθοποιών (ναι, και στο πρόσωπο). Έχουμε δει ολογράμματα να ραπάρουν, έχουμε δει νεκρούς ηθοποιούς να ζωντανεύουν, έχουμε δει 75χρονους να γίνονται 40ρηδες, έχουμε δει πολλά πράγματα – αλλά τίποτα σαν αυτό. Ακόμα κι οι πιο σκληροί furry fetishists πρέπει να μπουρδουκλώθηκαν τα μάλα βλέποντας τις γάτες να έχουν ανθρώπινο πρόσωπο και κορμό σα να είναι το πραγματικό τους σώμα αλλά ταυτόχρονα να μην έχουν καθόλου γεννητικά όργανα σα να πρόκειται για τριχωτές crash test dummies. Πραγματικά, είναι σαν οι δημιουργοί αυτών των πλασμάτων να μην έχουν δει ποτέ ούτε άνθρωπο ούτε γάτα, αλλά την ίδια ώρα να είχαν υπερβολικά σαφείς και λεπτομερείς οδηγίες για το πώς να τους φτιάξουν. Είναι ένα weird θέαμα, αλλά είναι επίσης παράδοξα σαγηνευτικό, μεθυστικό και παραισθησιογόνο. Αρκεί, φυσικά, να αρχίσεις να χαλαρώνεις και να αφήνεσαι στην ταινία εγκαταλείποντας την ψευδαίσθηση του ελέγχου…\nΟυσιαστικά, το Cats σε βάζει σε ένα παράξενο τριπ ήδη με την δομή του. Ή, βασικά, με την απουσία δομής του. Η ταινία ξεκινάει με τις γάτες να συστήνονται μέσα από μουσικοχορευτικά νούμερα. Έπειτα, συνεχίζουν να συστήνονται μέσα από μουσικοχορευτικά νούμερα. Μετά, κάνουν μερικές ακόμα συστάσεις, οι οποίες βέβαια πραγματοποιούνται με τη μορφή μουσικοχορευτικών νούμερων. Στη συνέχεια, η δράση κορυφώνεται σε κάτι που κανείς δεν καταλαβαίνει τι είναι. Και μετά η ταινία τελειώνει. Ναι, είναι σαν μια διαρκής λούπα με ατελείωτο foreplay που καταλήγει απότομα σε πρόωρη εκσπερμάτιση. Συγχωρέστε μας την έντονη σεξουαλική γλώσσα, αλλά πραγματικά δεν μπορεί να γίνει αλλιώς. Γιατί, αν υπάρχει ένα συναρπαστικό πράγμα σε αυτήν την ταινία, είναι η λιβιδινική ενέργεια και η weird σεξουαλικότητά της. Κι αυτό είναι κάτι παράξενα ευπρόσδεκτο σε μια ταινία σαν αυτήν, αφού η μαζική κουλτούρα πάντα είχε μια πλήρως συμπλεγματική σχέση με την σεξουαλικότητα. Το Χόλιγουντ κι αμερικάνικη τηλεόραση πάντα πούλαγαν σεξ καταπιέζοντάς το. Όσο παραπάνω υπαινίσσονταν την σεξουαλικότητα, τοποθετώντας την διαρκώς στην επιφάνεια, άλλο τόσο την περιφρουρούσαν από το να απελευθερωθεί, να ξεφύγει από τον έλεγχο, να γίνει αληθινά δημόσια κι ανθρώπινη. Ε, στο Cats αυτή η σεξουαλικότητα απελευθερώνεται, αλλά μάλλον δεν ήταν αυτός ακριβώς ο σκοπός των δημιουργών της.\nΠαρόλο που το κείμενο του Cats είναι μνημειωδώς ξενέρωτο και έμμετρα άκαμπτο, οι φιγούρες των γατανθρώπων είναι τρομερά αισθησιακές στην όψη και στην κίνηση. Ουσιαστικά, βλέπουμε ενήλικες ανθρώπους (από τον Idris Elba και την Judi Dench μέχρι την Taylor Swift και τον James Corden – και τον Ian McKellen!) να κάνουν ένα hi-tech γατο-cosplay καθώς αλληλοτρίβονται και αυτογλείφονται σε ένα πλουσιοπάροχο CGI μπουρλέσκ σκηνικό. Το γίγνεσθαι-ζώο του Cats δεν έχει κανένα μυθικό βάρος, κανένα φιλοσοφικό βάθος, κανένα αφηγηματικό κέντρο. Απλά συμβαίνει επειδή μάλλον κάποιος το είχε για φετίχ. Βλέποντάς το να ξεδιπλώνεται μπροστά σου, η αντίδρασή σου ξεκινάει από το cringe, πηγαίνει προς την ετεροντροπή, περνάει από το confusion, κάνει το άλμα προς την αποδοχή κι από εκεί ανοίγεται στην εκτροχιασμένη απόλαυση. Υπάρχει βέβαια μεγάλη παράδοση σε «καλές κακές» ταινίες στην ιστορία του σινεμά. Για την ακρίβεια, υπάρχει ένα καλό γούστο του κακού γούστου – μια διαδικασία επιλογής – κι αυτή η θετική αισθητική του κακού γούστου έχει μια απελευθερωτική διάσταση. Είναι απελευθερωτικό να βλέπεις τις ταινίες του Ed Wood ή το The Room, γιατί ουσιαστικά αποτελούν έναν πετυχημένο ύμνο στην αποτυχία και θολώνουν την διάκριση ανάμεσα στο trash και την μεγαλοφυΐα. Η απόλαυση αυτών των έργων αναδεικνύει πολλές φορές μια μορφή παρα-κινηματογράφου που, σ’ έναν βαθμό, ανοίγει ρωγμές στην συντηρητική διάκριση μεταξύ υψηλής και χαμηλής κουλτούρας. Η μεγάλη camp παράδοση, βέβαια, είχε πάντα κι ένα στοιχείο outsider απόκλισης και παράβασης. Ήταν μια μορφή transgressive κινηματογράφου που ήθελε να αποσταθεροποιήσει το «κανονικό» σινεμά, όπως μας έχει μάθει κι ο μεγάλος δάσκαλος John Waters.\nΕδώ, στο Cats, έχουμε αντίθετα μια τιτάνια αμπαλίαση του Hollywood που δεν βγάζει κανένα απολύτως νόημα παρά μόνο αν η ταινία φτιάχτηκε υπό την συνεχή επίδραση LSD. Σε τελική ανάλυση, η γάτα είναι ένα τόσο χαοτικό ζώο που μάλλον μόνο κάπως έτσι θα μπορούσε να μοιάζει η εωσφορική πανηδονιστική απάντηση του γατίσιου σινεμά στο μπουνταλάδικο Isle of Dogs. Το πρόβλημα βέβαια είναι πως, αν έχεις γάτα κι εσύ ο ίδιος, τότε μετά θα είναι δύσκολο να την δεις με τα ίδια μάτια – για κάποιο καιρό τουλάχιστον. Γιατί, όταν έρθει επιτέλους η γλυκιά λύτρωση των τίτλων τέλος, μόνο μια φράση θα ακούγεται πια λογική στα ανθρώπινα (;) αυτιά σου:\nTags: cats cult doom


Κεραμιδόγατος: Γέμισε νερό ο Bάλτος στην Κατούνα\nΓέμισε με νερό, μετά από αρκετά χρόνια, ο Βάλτος στην Κατούνα μετά από τις έντονες φετινές βροχοπτώσεις\nΟ Βάλτος της Κατούνας είναι ένας μεγάλος υδροβιότοπος και αποτελεί φωλιά και καταφύγιο για περισσότερα από 140 διαφορετικά είδη πουλιών, στα οποία περιλαμβάνονται πολλά σπάνια και απειλούμενα με εξαφάνιση.\nΤώρα αν περάσετε από εκεί θα δείτε αγριόχηνες, μαυρόκοτες, αγριόπαπιες και άλλα θαλασσοπούλια. Επίσης μεγάλα γεράκια, κοτσύφια και ένα σωρό άλλα είδη που πετούν πολύ κοντά, ένα μικρό βασίλειο πτηνών που βρίσκουν εδώ τις ιδανικές συνθήκες διαβίωσης και αναπαραγωγής.\nΟ Βάλτος Κατούνας-Τρύφου έχει χαρακτηριστεί ως βιότοπος Corine, αφού από εδώ περνούν διάφορα σπάνια είδη πτηνών, με κωδικό: A00060069, ως Φυσικό τοπίο, σύμφωνα με τη βάση δομένων για την Ελληνική φύση.\nΈχει έκταση 769.89, και χαρακτηρίζεται ως ορεινό έλος γλυκού νερού με πυκνούς καλαμιώνες που περιβάλλεται από φυλλοβόλα δάση. Είναι ενδιαφέρουσα περιοχή κυρίως για τα θηλαστικά Lutra lutra (Βίδρες) και αξιόλογα αμφίβια όπως η Βαλτοχελώνα και η Ποταμοχελώνα.\nΑναρτήθηκε από Κεραμιδόγατος στις 12/22/2012 09:21:00 μ.μ.


Η Κυπριακή Δημοκρατία είναι εκλιπούσα και για την Ε.Ε. | e-SHOCKnews\nΤης Ελένης Θεοχάρους -Ευρωβουλευτού\nΤο προσχέδιο του ψηφίσματος για Τουρκία στο Ευρωπαϊκό Κοινοβούλιο είναι απαράδεκτο και επικίνδυνο όσον αφορά τις παραγράφους που αναφέρονται στο Κυπριακό. Κατά την δική μου εκτίμηση είναι σχεδόν αδύνατον να βελτιωθεί, και αυτό δεν είναι καθόλου τυχαία. Αποτυπώνει την εσφαλμένη πολιτική του Προέδρου της Δημοκρατίας, του ΔΗΣΥ και του ΑΚΕΛ, που αποδέχονται από τώρα ότι το ψευδοκράτος είναι το ισότιμο συνιστών κράτος. Που σιωπούν μπροστά στην αφόρητη τουρκική πρόκληση , που αποτυπώνεται και μέσα στην έκθεση, ότι η Κυπριακή Δημοκρατία είναι εκλιπούσα. Το γεγονός ότι πέρασε με τη δική μας ρητορική και πρακτική αυτή η αντίληψη αποτυπώνεται στο περιεχόμενο του ψηφίσματος, σε κανένα σημείο του οποίου δεν αναφέρεται ο όρος «Κυπριακή Δημοκρατία», ούτε τίθεται ζήτημα αναγνώρισης της από την Τουρκία, όπως η αντιδήλωση της 21ης Σεπτεμβρίου του 2016 προνοεί. Ακόμη γίνεται αναφορά σε συνοριακά σημεία ελέγχου ως να υπάρχουν στην Κύπρο δυο κράτη, ενώ η ίδια η εισηγήτρια επηρεασμένη προφανώς από όσα είδε στο Νταβός αναφέρεται σε δυο Προέδρους. Η αναφορά επίσης στον Πρόεδρο Αναστασιάδη δεν προσδιορίζει σκοπίμως προφανώς ποίας οντότητος Πρόεδρος είναι. Ωστόσο , η ηγεσία του Συναγερμού αγάλλεται από ικανοποίηση.\nΔυστυχώς η στάση της ΕΕ και των Ευρωπαϊκών Θεσμών στηρίζονται στην πληροφόρηση που έχουν από τον ΄Ειντα, από τους Τούρκους, από τους Επιτρόπους, από το Υπουργείο Εξωτερικών, που θεωρεί τις τουρκικές αναφορές σε δυο κράτη ως συνήθη τουρκική αντίδραση! Έλεος. Όταν λοιπόν η Κυβέρνηση δεν αντιδρά στην λογική της εκλιπούσας Κυπριακής Δημοκρατίας πώς να αντιδράσουν οι ξένοι. Θεωρούν την αναφορά ως δεδομένο γεγονός. Έχουν πειστεί ότι η λύση έχει συντελεστεί και ότι αυτό που μένει είναι οι τελευταίες πινελιές και η εξεύρεση χρημάτων για να αγοράσουν τις συνειδήσεις μας και να πωλήσουμε τη γη μας στην Τουρκία για να έχουν οι έποικοι και οι Τουρκοκύπριοι πλειοψηφία στο βορρά και επί του εδάφους και επί του πληθυσμού. Εσαεί.\nΌπως η ίδια η εισηγήτρια του ψηφίσματος, Σοσιαλίστρια Ευρωβουλευτής Κάτι Πίρι, δήλωνε κατά τη διάρκεια επαφών της πριν από τη δημοσιοποίηση του κειμένου της, το μόνο θετικό για την Τουρκία σημείο είναι η πρόοδος στο Κυπριακό. Στις επί του θέματος παραγράφους, πέραν των ανωτέρω, τονίζεται ότι μια λύση διζωνικής, δικοινοτικής ομοσπονδίας στη βάση των ψηφισμάτων του Συμβουλίου Ασφαλείας του ΟΗΕ που θα είναι δίκαιη και βιώσιμη, θα βοηθήσει όλη την περιοχή και την Ευρώπη.\nΣτο προοίμιο της έκθεσης, η εισηγήτρια υπενθυμίζει και στηρίζει τις προετοιμασίες για το άνοιγμα των κεφαλαίων 15 για την ενέργεια, 23 για το δικαστικό σύστημα και τα θεμελιώδη δικαιώματα, 24 για τη δικαιοσύνη ελευθερία και ασφάλεια, 26 για την εκπαίδευση και τον πολιτισμό και 31 για την εξωτερική πολιτική και την πολιτική ασφάλειας και άμυνας. Όλα αυτά τα κεφάλαια, λογικά, δεν μπορούν να ανοίξουν εφόσον η Τουρκία κατέχει την Κύπρο, δεν την αναγνωρίζει και την απειλεί με τον τουρκικό στόλο να σουλατσάρει μέσα στην ΑΟΖ της ΚΔ. Για τον ίδιο λόγο δεν μπορεί να ανοίξει και το κεφάλαιο 15 για την ενέργεια, και ίσως γι αυτό η εισηγήτρια δεν προβαίνει σε καμιά αναφορά για την παράνομη δράση της Τουρκίας εντός της κυπριακής ΑΟΖ. Σχετικά με το κεφάλαιο 31, διπλωματικές πηγές διερωτώνται πώς θα ήταν δυνατό να ανοίξει κεφάλαιο για θέματα ασφάλειας όταν η Τουρκία κατέχει στην Κύπρο;\nΠού είναι στο ψήφισμα για την Τουρκία οι αποκλειστικές της ευθύνες στο Κυπριακό,, όταν καλούνται όλα τα εμπλεκόμενα μέρη να συνδράμουν ενεργά στη λύση του Κυπριακού; Εδώ ο άλλοτε υπέρμαχος των θέσεών μας έως και αντί-ομοσπονδιακός Έλμαρ Μπροκ είπε ότι δεν έχει μόνο ευθύνη η Τουρκία για τη λύση, αλλά και η Ελλάδα! Ποιος τον ενημερώνει; Όχι εμείς. Προφανώς έχει ανοικτή γραμμή με το Υπουργείο Εξωτερικών και τον Έιντα τον οποίο θέλει να φέρει στο Ευρωπαϊκό Κοινοβούλιο να μας ενημερώσει για τις συνομιλίες. Τι να μας ενημερώσει. Όπως είχα πει ενώπιον της Επιτροπής Εξωτερικών, ο Έιντα παραπληροφορεί συστηματικά. Αμέσως μετά ο Ελληνοκύπριος διαπραγματευτής Α. Μαυρογιάννης, χαρακτήρισε ανοησίες τα όσα ισχυρίζεται ο Έιντα περί συμφωνίας κατά 90% στο περιουσιακό.\nΕμείς θα δώσουμε τη μάχη ως το τέλος και για τη συμπερίληψη της Κυπριακής Δημοκρατίας στο κείμενο, και για την απάλειψη της ΔΔΟ από την ονοματολογία της λύσης. Άλλωστε, με τις μεθοδεύσεις της Κυβέρνησης είναι αδύνατον να επιτευχθεί ΔΔΟ με τις προδιαγραφές που θέτει η ίδια η Κυβέρνηση έστω και θεωρητικά, ωστόσο, εμείς επιμένουμε πως δεν είναι ευθύνη του Ευρωπαϊκού Κοινοβουλίου να λύσει το Κυπριακό. Ευθύνη του είναι να διασφαλίσει την εφαρμογή των ανθρωπίνων και πολιτικών δικαιωμάτων και του κεκτημένου στην ΚΔ.\nΕμείς θα δώσουμε την μάχη μέχρι το τέλος για την αναγνώρισή της ΚΔ από την Τουρκία, για την συμπερίληψη των τουρκικών απειλών στην ΑΟΖ, για την καταδίκη του εποικισμού και για την πλήρη απαλλαγή της Κύπρου από την κατοχική Τουρκία. Ο αγώνας δεν είναι εύκολος. Διότι όπως εξελίσσονται τα πράγματα δεν έχουμε να αντιμετωπίσουμε μόνο το φιλοτουρκικό μπλοκ και την παραπληροφόρηση του Έιντα, αλλά και τους ημετέρους, οι οποίοι προκειμένου να «δικαιωθούν» για το τραγικό «ναι» του 2004, όχι μόνο αγωνιούν πότε θα το φέρουν πίσω αλλά και πώς τραβήξουν το χαλί κάτω από τα πόδια όποιου αγωνίζεται για την διάσωση της Κυπριακής Δημοκρατίας.


Τι προκαλεί άγχος στους νέους; - kontasou.com\nΗ ένταση του άγχους είναι διαφορετική για κάθε νέο, και δεν υπάρχει σαφή απάντηση ως προς τα αίτια εμφάνισης του.\nΓια τους περισσότερους νέους υπάρχει ένας συνδυασμός παραγόντων που οφείλονται για την εμφάνιση του άγχους τους. Υπάρχουν μια σειρά από ζητήματα που επηρεάζουν τον τρόπο που σκεφτόμαστε, αισθανόμαστε και συμπεριφερόμαστε. Μερικοί άνθρωποι εκδηλώνουν συχνά άγχος μετά από κάποιο αγχωτικό γεγονός της ζωής τους. Θα μπορούσε να ξεκινήσει με κάποια αισθήματα θλίψης, αγωνίας ή άγχους. Με την πάροδο του χρόνου όμως ,τα συμπτώματα γίνονται πιο έντονα και μπορεί να επηρεάσουν τις φιλίες, τις σχέσεις και την καθημερινή ζωή του ατόμου. Τα πιο σύνηθες συμπτώματα είναι:\n• Απώλεια και θλίψη\nΤα συναισθήματα της απώλειας και θλίψης μπορεί να είναι πραγματικά ισχυρά όταν χάνεις κάτι ή κάποιον. Θα μπορούσε να είναι ο θάνατος κάποιου προσώπου, το τέλος μιας σχέσης ή μιας φιλίας, ή κάποια μετακίνηση μακριά από τους φίλους που αγαπάτε και την οικογένεια σας.\nΟ εκφοβισμός μπορεί να συμβεί στο σχολείο, το πανεπιστήμιο, την εργασία ή σε κάποιον άλλο τομέα. Υπάρχουν πολλοί τρόποι που οι άνθρωποι μπορούν να πέσουν θύμα εκφοβισμού, όπως λεκτικά, σωματικά, κοινωνικά, ψυχολογικά ή ακόμα και online. Μπορεί να σας δημιουργήσει συναισθήματα λύπης ή θυμού και αν συνεχιστεί για μεγάλο χρονικό διάστημα μπορεί να μειώσει σημαντικά την αυτοπεποίθησή σας.\n• Στρεσογόνα γεγονότα της ζωής\nΟι άνθρωποι που έχουν περάσει ένα τραυματικό γεγονός μπορεί να έχουν πρόβλημα να αντιμετωπίσουν τις επόμενες ημέρες, εβδομάδες ή ακόμα και μήνες. Αυτό θα μπορούσε να συμβεί μετά από ένα σοβαρό ατύχημα, μια σωματική ή σεξουαλική κακοποίηση, ή κάποια φυσική καταστροφή όπως πυρκαγιά ή πλημμύρα.\nΕάν ζείτε με μια χρόνια ασθένεια όπως διαβήτη, άσθμα, σκλήρυνση κατά πλάκας, βρίσκεστε επίσης σε μεγαλύτερο κίνδυνο να αναπτύξετε έντονο άγχος ή κατάθλιψη. Λιγότερο συχνές χρόνιες ασθένειες που μπορεί επίσης να σχετίζεται με την κατάθλιψη, περιλαμβάνουν χρόνιους πόνους και σύνδρομο χρόνιας κόπωσης.\n• Χρήση αλκοόλ και ναρκωτικών\nΣας καθιστά ανήσυχους, ταραγμένους, συναισθηματικά κενούς, χωρίς κίνητρα ή κυκλοθυμικούς, ενώ η αίσθηση της πραγματικότητας μπορεί επίσης να επηρεαστεί. Είναι επίσης πιθανό να επηρεάσει τις σχέσεις σας με τους φίλους και την οικογένειά σας, καθώς και να προκαλέσει πιθανά προβλήματα στο σπίτι, στο σχολείο ή στο περιβάλλον εργασίας.\nΗ αίσθηση ότι αποτελείται μειονότητα σε μια ομάδα, όπως πρόσφυγες, άστεγοι ή μετανάστες μπορεί να επηρεάσει την ψυχική υγεία σας.\nΤο διαζύγιο είναι κάτι δυσάρεσο αλλά εξίσου κάτι πιθανό να συμβεί σε μια οικογένεια, δημιουργώντας αρνητικά συναισθήματα.\nΈνα άτομο μπορεί να αισθάνεται άσχημα για τον εαυτό του και αυτό να επηρεάζει τη σωματική και ψυχική υγεία το και ειδικότερα τον τρόπο που τρώει, που αισθάνεται, συμπεριφέρεται και αλληλεπιδρά με άλλους.\nΓια μερικούς ανθρώπους είναι δύσκολο όταν δεν έχουν την υποστήριξη των φίλων ή της οικογένειας τους. Η έλλειψη ενός κοντινού προσώπου στο οποίο μπορείς να εκμυστηρευτείς τις σκέψεις και τις φοβίες σου, μπορεί να συμβάλει στην ανάπτυξη συναισθημάτων μοναξιάς και απομόνωσης.


Open Mind...Photo Stories: Ιανουαρίου 2009\nΗ γιορτή της αστικής δημ(ι)οκρατίας!\nΜεγάλη δημοσκόπηση ξεκινάει το blog μας..Σας..καλύτερα! (εε; γλυφτικό καλό)\nΗ ερώτηση είναι απλή, αν σας αρέσει η προσπάθεια μας.\nΟι απαντήσεις που ακολοθούν είναι οι εξής και εξηγούμαι.\n!.) Ναι Ναι!! (Για όσους έχουν πάθει την πλάκα τους, προς το παρών μόνο εγώ την έχω επιλέξει).\n@.) Καλούτσικη είναι ( Για όσους τους αρέσει, αλλά δεν κόβουν και φλέβα)\n#.) Μπααα (Για όλους αυτούς που δεν τους αρέσει τίποτα και απλά μπαίνουν από υποχρέωση)\n$.) Χέσε μας! (Για εσάς που πάλι μπαίνετε είτε από υποχρέωση είτε κατα λάθος και όχι μόνο δεν σας αρέσει τίποτα αλλά σας την δίνει στα νεύρα και με κάποιο τρόπο θέλετε να βρίσετε).\nΚαιρός υπάρχει να ψηφίσετε..με το πάσο σας δεν σας βιάζει τίποτα.\nΠρος το παρών του 66% του κοινού έχει επιλέξει την δευτερη επιλογή..το άλλο 33% την πρώτη..\nΠωω τον πούστη..ένας είμαι και πιάνω για 33 στους 100..\nΕυχαριστούμε τον kissmyarrow για την φώτο και την παροχή ηλεκτρονικού υπολογιστή...:)\nΈγραψε για εσάς από εσάς ο Salvador περί τις Τετάρτη, Ιανουαρίου 28, 2009\nΠλέον επεκτεινόμαστε και σε νέες δραστιριότητες...\nJoin our group in Facebook Community.\nΤο βαρεθήκα το άλλο\nΈγραψε για εσάς από εσάς ο Salvador περί τις Σάββατο, Ιανουαρίου 24, 2009\nΚαι για λίγο καιρό θα βρίσκετε κάτου κάτου\nΜεγάλη του τιμή του γιουτιουμπ που έχει αυτό το μέλος!\nΚαι όλο του προφιλ με όλα τα βίντεο:\nΈγραψε για εσάς από εσάς ο Salvador περί τις Πέμπτη, Ιανουαρίου 22, 2009\nΣτίψαμε κάτω το μυαλό μας, ό,τι έχει απομείνει δηλαδή και κάτσαμε και σκεφτήκαμε τι έγινε τον Δεκέμβριο.\nΤο μήνα Δεκέμβριο του έτους 2008, έγιναν πολλά..Δολοφονία μαθητή, προβοκάτσιες, πλιάτσικα, τυφλά χτυπήματα...\nΚαι βέβαια αυτός-η που έλαμψε άλλες φορές δια της απουσίας της και άλλες δια της παρουσίας της, δεν είναι άλλη από την αγαπημένη μας ελ.ας.\nΣαφώς και δεν είναι πρόσωπο, αλλά είναι ο καθημερινός φίλος σου, φίλε αρειανέ...\nΣτο προσωπό της διαγράφοντε, όλες οι αρετές, της ρουφιανιάς, της προβοκάτσιας, της τσάμπα μαγκιάς.\nΑς ελπίσουμε του χρόνου, να μην είναι ο στρατός...\nΈγραψε για εσάς από εσάς ο Salvador περί τις Τρίτη, Ιανουαρίου 20, 2009\nΜια πραγματικά τεράστια επιτυχία για το ταπεινό μας μπλογκ (γαμώ τα γκρικλις, μόνο ελληνικά).\nΑπό τις 6 Νοεμβρίου του 2008, οπού μπήκε και ο δεύτερος μετρητής, μέχρι σήμερα 20 Ιανουαρίου 2009, το μπλογκ δέχτηκε συνολικά 1000 επισκέψεις και 0 λεπτά..\nΉτοι: σε ~2,5 μήνες χίλιες φορές χτυπήθηκε το Ανοιχτόμυαλες Φωτοιστορίες.\nΒέβαια από την αρχή του μπλογκ έχει σαφώς παραπάνω επισκέψεις, αλλά είπα να μετράω από τότε..\nΑπτα τα ολίγαν..\nΥ.Γ: Το πρόσωπο για τον μήνα Δεκέμβριο, είναι εξαιρετικά αφιερωμένο για το σωματείο και τον λαό (λολ) του άρεως...\nΑν και λίγο καθυστερημένα κάποτε θα πρέπει να βάλουμε το πρόσωπο για τον μήνα Δεκέμβριο..\nΕγώ λέω να βάλουμε την Ελ.Ασ, στην πιο μεταφορική του έννοια, ήταν το "πρόσωπο" του μήνα, ανδιαμφισβήτητα.\nΤώρα για πρόσωπο χρονιάς, λέω να το παίξουμε ευρωπαίοι και να βάλουμε έναν καθρέφτη...όπως είχε κάνει και ένα περιοδικό, τού οποίου το όνομα, αυτήν την στιγμή μου διαφεύγει.\nΟ καθρέφτης φυσικά θα συμβολίζει εσένα αγαπήτε αναγνώστη, αυτού του φτωχού πλήν τίμιου blog.\nΒέβαια υπάρχει ένα τεχνικό θεματάκι, το πως θα βάλουμε στην οθόνη του υπολογιστή σας έναν καθρέφτη...\nΜια καλή ιδέα είναι να βάλουμε μια φωτογραφία ενός καθρέφτη...Και όποιος κατάλαβε κατάλαβε...\nΣυγκλονισμένοι από την Διεθνή Οικονομική Κρίση ή αλλιώς Δ.Ο.Κ όπως είχαμε ξαναγράψει σ'αυτο το φτωχό πλην τίμιο blog (επαναλαμβάνομαι;; δεν την περνάω την έκθεση μάλλον...)\nσ'αυτό το φτωχό πλην τίμιο blog λοιπόν, υποσχόμαστε οτί θα λάβουμε ξεκάθαρα το μήνυμα που μας στέλνεις εσύ αγαπητέ αναγνώστη, το μήνυμα να συνεχίσουμε έτσι όπως αρχίσαμε και έτσι όπως θα τελειώσουμε...Τι ωραία που τα λέω...\nΑυτά λοιπόν από μας (μένα)..\nΥ.Γ: Η φωτογραφία του προσώπου του μήνα θα ανέβει σύντομα...Stay On Line...;)\nΈγραψε για εσάς από εσάς ο Salvador περί τις Παρασκευή, Ιανουαρίου 16, 2009\nΑπό εδώ η μία πλευρά...η γνώριμη...\nΗ φώτο είναι του Γιαννάκη μας! Που μας τον έχει πάρει η ρουφιάνα...Η παρτίδα..ή πατρίδα.\nΈγραψε για εσάς από εσάς ο Salvador περί τις Τετάρτη, Ιανουαρίου 14, 2009\nΈγραψε για εσάς από εσάς ο Salvador περί τις Σάββατο, Ιανουαρίου 10, 2009\nΒόμβες για το Ισραήλ....\nΚαλά μας μπήκε ο χρόνος...\nΈγραψε για εσάς από εσάς ο Salvador περί τις Παρασκευή, Ιανουαρίου 02, 2009


Ελεύθερος με εγγύηση ο Πιστόριους! – dosenea.com\n«Ο πρόεδρος του δικαστηρίου Ντέσμοντ Νέιρ έκρινε πως ο Όσκαρ Πιστόριους δεν θα πρέπει να παραμείνει υπό κράτηση κάνοντας δεκτό το αίτημα του να αφεθεί ελεύθερος με χρηματική εγγύηση ύψους 1.000.000 ραντ (περίπου 85.400 ευρώ)!»\nΟ Νοτιαφρικανός δικαστής ξεκαθάρισε πως δεν καταδικάζει ούτε αθωώνει τον Πιστόριους αλλά η απόφαση του αφορά αποκλειστικά το άν θα έπρεπε να αφεθεί ελεύθερος με εγγύηση μέχρι να οριστεί η τακτική δικάσιμος του διάσημου Παραολυμπιονίκη ή σε αντίθετη περίπτωση αν θα έπρεπε να κριθεί προφυλακιστέος.\nΗ σημερινή ακροαματική διαδικασία της υπόθεσης ξεκίνησε στις 10.00 με τον Πιστόριους να υποβάλει ένορκη βεβαίωση αντί να απαντήσει σε ερωτήσεις ισχυριζόμενος πως η κατάθεση του έχει ερμηνευτεί λανθασμένα.\nΟ Ντέσμοντ Νέιρ ανακεφαλαίωσε το σκηνικό του εγκλήματος αναφέροντας κάτω από ποιες συνθήκες πυροβόλησε τέσσερις φορές ο «Blade Runner» επισημαίνοντας ωστόσο πως δεν είναι ύποπτος φυγής ούτε αποτελεί κίνδυνο για τους άλλους.\nΕπίσης όπως επεσήμανε, βάσει της κατάθεσης του Νοτιοαφρικανού παραολυμπιονίκη, έχει φίλους και οικογένεια που ζουν στη Ν. Αφρική, όμως έχει και φίλους στο εξωτερικό.\nΟ Νέιρ πρόσθεσε πως ο κατηγορούμενος δεν είχε καταδικαστεί στο παρελθόν, ενώ περιέγραψε με κάθε λεπτομέρεια τα γεγονότα σε αντίθεση με την κατηγορούσα αρχή που δεν μπόρεσε να αποδείξει τα ξεσπάσματα βίας του Πιστόριους.\n«Η εγγύηση εξυπηρετεί το δημόσιο συμφέρον, επειδή μειώνει τον αριθμό των κρατουμένων σε ένα ήδη υπερπλήρες σύστημα και μειώνει τον αριθμό των οικογενειών που στερούνται τον προστάτη τους» τόνισε μεταξύ άλλων.\nΟ κατηγορούμενος κατά την διάρκεια της τελικής αγόρευσης στην αίθουσα του δικαστηρίου της Πρετόρια, παρέμεινε βουβός με χαμηλωμένο βλέμμα αντιμετωπίζοντας με ανακούφιση την απόφαση να αφεθεί ελεύθερος δίχως περιοριστικούς όρους.\nΑξίζει να σημειωθεί ότι στο άκουσμα της απόφασης από την δικαστή Νέιρ, υπήρξαν έντονες αντιδράσεις από την οικογένεια της Ρίβα Στέενκαμπ.\nΟ Άρθουρ Σοπενάουερ\nΤο πρώτο ελληνικό γραμματόσημο έγινε κτίριο στη Μελβούρνη!!!


Βαρέλι δίχως πάτο | Onsports.gr\nhome Onsports.gr - TweetsΜενέλαος ΣεβαστιάδηςΒαρέλι δίχως πάτο Κοινοποιήστε\nΒαρέλι δίχως πάτο\tΔημοσίευση: Τρίτη, 26 Απριλίου 2011 19.32\nΟ Μενέλαος Σεβαστιάδης γράφει για τον διασυρμό διαρκείας που υπόκειται η ΑΕΚ από αυτούς που νομίζουν ότι θα την… σώσουν.\tΌσοι υποθέσαμε ότι οι «κορώνες» που ακολούθησαν τον δίκαιο και εν πολλοίς αναμενόμενο υποβιβασμό της ΑΕΚ στην Α2, θα τελείωναν μαζί με τον πανικό της αποτυχίας και του αισθήματος ταπείνωσης, πέσαμε έξω. Το αγωνιστικό πτώμα που περιφέρθηκε για 26 αγωνιστικές και είχε το τέλος που του άξιζε, «σύρεται» σε διάρκεια και δεν αξίζει στον σύλλογο να τραβάει τέτοια. Η έλλειψη ψυχραιμίας ποτέ δεν ήταν καλός σύμβουλος. Μέσες – άκρες, όλες αυτές τις μέρες, έχουμε πληροφορηθεί ότι ο Μπάμπης Καραμανλής θα… κυνηγήσει τον Ηλυσιακό επειδή ο Δελημπαλταδάκης εκπροσωπεί παίκτες σε πολλές ομάδες (τρεις λαλούν και δυο χορεύουν), ότι θα ρίξει την ΑΕΚ στην Β’ Εθνική για να σβηστούν τα χρέη (μέχρι που κάποιος που δεν είχε συμφέρον να του πουλάει τα ατελείωτα παραμύθια τον ειδοποίησε ότι δεν συμβαίνει αυτό ακριβώς) και επίσης ότι θα επιδιώξει… αναδιάρθρωση της Α1!\nΗ ΑΕΚ, λοιπόν, φαίνεται να έχει πεισμώσει κυνηγώντας πλέον όχι την εύνοιά της, αλλά ένα σκάνδαλο που θα την ξεφτιλίσει τελείως και σίγουρα δεν θα την σώσει. Διότι για όσους ακόμα δεν το κατάλαβαν, και αποδεικνύεται ότι υπάρχουν τέτοιοι, η ΑΕΚ έπεσε και είναι ομάδα της Α2. Πήρε ό,τι άξιζε και όσο δεν συμβιβάζεται με την σκληρή πραγματικότητα, μόνο χειρότερο μέλλον μπορεί να έχει. Ο Καραμανλής συνεχίζει να παρασύρεται από συμβουλάτορες που τον κοροϊδεύουν κυνικά για δικό τους συμφέρον. Την πάτησε, την ξαναπάτησε και συνεχίζει να τους έχει δίπλα. Αντί να κυνηγάει ανεμόμυλους, όμως, θα έπρεπε ήδη να έχει ξεκινήσεις τις διαδικασίες της επόμενης μέρας. Εκτός αν πιστεύει ότι «ΑΕΚ είμαστε και θα ανέβουμε… αέρα την κατηγορία», όπως πίστευε τα δύο τελευταία χρόνια ότι η ομάδα του θα έμπαινε στην… τετράδα!\tΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ\n2 σχόλια\tΠαρασκευή, 29 Απριλίου 2011 11:46\nΣυντάχθηκε από\tcampeon\tΟΛΟΣ Ο ΠΟΛΕΜΟΣ ΠΟΥ ΞΕΚΙΝΗΣΑΝ ΟΙ ΑΝΘΡΩΠΟΙ ΤΗΣ ΑΕΚ ΕΙΝΑΙ ΧΩΡΙΣ ΚΑΝΕΝΑ ΠΡΑΓΜΑΤΙΚΑ ΟΦΕΛΟΣ ΓΙΑ ΤΗΝ ΟΜΑΔΑ ΤΟΥΣ. ΤΟ ΟΤΙ ΕΠΕΣΕ Η ΑΕΚ ΑΠΟ ΤΗΝ Α1 ΕΙΝΑΙ ΔΕΔΟΜΕΝΟ ΚΑΙ ΔΕΝ ΑΛΛΑΖΕΙ.ΤΟ ΟΤΙ ΤΟΣΑ ΧΡΟΝΙΑ ΓΙΝΟΤΑΝ ΕΞΥΠΗΡΕΤΗΣΕΙΣ ΓΙΑ ΝΑ ΜΠΟΡΕΙ ΝΑ ΣΥΜΜΕΤΑΣΧΕΙ ΣΤΟ ΠΡΩΤΑΘΛΗΜΑ ΕΙΝΑΙ ΓΝΩΣΤΟ ΣΕ ΟΛΟΥΣ. ΑΣ ΣΥΓΚΕΝΤΩΘΟΥΝ ΛΟΙΠΟΝ ΟΙ ΑΝΘΡΩΠΟΙ ΠΟΥ ΛΕΝΕ ΟΤΙ ΑΓΑΠΑΝΕ ΤΗΝ ΑΕΚ ΚΑΙ ΑΣ ΚΟΙΤΑΞΟΥΝ ΤΙ ΠΡΑΓΜΑΤΙΚΑ ΠΡΕΠΕΙ ΝΑ ΚΑΝΟΥΝ ΓΙΑ ΤΟ ΚΑΛΟ ΤΗΣ ΟΜΑΔΑΣ ΩΣΤΕ ΝΑ ΔΗΜΙΟΥΡΓΗΣΟΥΝ ΜΙΑ ΥΓΕΙΑ ΣΤΟ ΣΩΜΑΤΕΙΟ ΚΑΙ ΝΑ ΒΡΕΙ ΤΟ ΔΡΟΜΟ ΤΟΥ ΟΣΑ ΧΡΟΝΙΑ ΚΑΙ ΧΡΕΙΑΣΤΟΥΝ. ΥΠΑΡΧΟΥΝ ΠΟΛΛΑ ΠΑΡΑΔΕΙΓΜΑΤΑ ΟΜΑΔΩΝ ΤΗΣ ΕΥΡΩΠΗΣ ΜΕ ΑΝΤΙΣΤΟΙΧΑ ΠΡΟΒΛΗΜΑΤΑ. ΕΚΕΙ ΥΠΑΡΧΟΥΝ ΝΟΜΟΙ ΚΑΙ ΟΛΑ ΓΙΝΟΝΤΑΙ ΜΕ ΤΟΝ ΣΩΣΤΟ ΤΡΟΠΟ.\nΤετάρτη, 27 Απριλίου 2011 11:22\nΣυντάχθηκε από\tΚΟΚΟ\tΠΑΡΑ ΠΟΛΥ ΣΩΣΤΑ ΟΛΑ ΑΥΤΑ ΚΑΙ ΜΠΡΑΒΟ ΠΟΥ ΤΟΥΛΑΧΙΣΤΟΝ ΚΑΠΟΙΟΣ ΤΑ ΛΕΕΙ...ΑΛΛΑ ΑΝ ΔΕΝ ΚΑΝΩ ΛΑΘΟΣ Ο ΚΟΣ ΚΑΡΑΜΑΝΛΗΣ ΕΔΩΣΕ ΜΙΑ ΣΥΝΕΝΤΕΥΞΗ ΣΤΗΝ ΕΡΑΣΠΟΡ ΚΑΙ ΔΕΝ ΑΚΟΥΣΑ ΚΑΜΜΙΑ ΕΡΩΤΗΣΗ ΓΙΑ ΟΛΑ ΤΑ ΠΑΡΑΠΑΝΩ ΚΑΙ ΔΕΝ ΤΕΘΗΚΕ ΘΕΜΑ ΓΙΑ ΟΛΑ ΑΥΤΑ...ΚΑΛΟ ΕΙΝΑΙ ΝΑ ΒΓΕΙ ΚΑΙ ΝΑ ΑΠΑΝΤΗΣΕΙ Ο ΚΟΣ ΚΑΡΑΜΑΝΛΗΣ ΓΙΑΤΙ ΝΑ ΠΛΗΡΩΝΕΙ Η ΕΟΚ ΤΑ ΛΕΦΤΑ ΠΟΥ ΧΡΩΣΤΑΕΙ Η ΑΕΚ ΚΑΙ Η ΚΑΘΕ ΑΕΚ.ΑΡΑ ΚΑΙΡΟΣ ΕΙΝΑΙ ΚΑΙ ΕΣΕΙΣ ΝΑ ΑΡΧΙΣΕΤΕ ΝΑ ΚΑΝΕΤΕ ΣΩΣΤΕΣ ΕΡΩΤΗΣΕΙΣ ΣΤΟΥΣ ΟΠΟΙΟΥΣ ΚΑΛΕΣΜΕΝΟΥΣ ΕΧΕΤΕ ΚΑΤΑ ΚΑΙΡΟΥΣ ΚΑΙ ΟΧΙ ΝΑ ΔΙΝΟΥΝ "ΚΑΤΕΥΘΥΝΟΜΕΝΕΣ" ΣΥΝΕΝΤΕΥΞΕΙΣ ΓΙΑ ΝΑ ΚΟΡΟΙΔΕΥΟΥΝ ΤΟΝ ΚΟΣΜΟ.ΝΟΜΙΖΩ ΟΤΙ ΤΟΥΛΑΧΙΣΤΟΝ ΣΤΟΝ ΚΟΣΜΟ ΑΞΙΖΕΙ ΝΑ ΜΑΘΑΙΝΕΙ ΟΛΕΣ ΤΙΣ ΟΨΕΙΣ ΤΟΥ ΝΟΜΙΣΜΑΤΟΣ..ΓΙΑΤΙ ΑΕΚ -ΟΛΥΜΠΙΑΚΟΣ-ΠΑΟ Κ.Λ.Π. ΔΕΝ ΘΑ ΗΤΑΝ ΤΙΠΟΤΑ ΑΝ ΔΕΝ ΥΠΗΡΧΑΝ ΟΙ ΧΙΛΙΑΔΕΣ ΟΠΑΔΟΙ ΝΑ ΣΚΟΤΩΝΟΝΤΑΙ,ΝΑ ΦΩΝΑΖΟΥΝ ΚΑΙ ΝΑ ΣΤΗΡΙΖΟΥΝ ΤΙΣ ΟΜΑΔΕΣ.


Σιδηροδρομικά Νέα: Καμίνης: Σημαντικό έργο πνοής η νέα Γραμμή Μετρό, θα στηρίξουμε το έργο\nΚαμίνης: Σημαντικό έργο πνοής η νέα Γραμμή Μετρό, θα στηρίξουμε το έργο\nΖήτησε να ενημερωθούν οι κάτοικοι\nΘετικός αλλά συγκρατημένος στις δηλώσεις του ήταν ο Δήμαρχος Αθηναίων σχετικά με το νέο μεγάλο έργο της Αττικό Μετρό που αφορά την δημοπράτηση για κατασκευή του πρώτου τμήματος της Γραμμής 4 από το Άλσος Βεϊκου μέχρι το Γουδή. Nωρίτερα είχαν συζητήσει γενικότερα για το θέμα της αστικής βιώσιμης κινητικότητας στην Αθήνας. Ο Δήμαρχος δήλωσε:\n«Κύριε Υπουργέ σας ευχαριστώ πρώτα απ’ όλα γιατί δείχνετε αυτό το πνεύμα συνεργασίας για ένα τόσο σημαντικό έργο, που θα επηρεάσει τα επόμενα χρόνια τη ζωή των κατοίκων της Αθήνας, αλλά όλοι το γνωρίζουμε ότι το μετρό είναι ένα μέσο συγκοινωνίας το οποίο έχει συγκεντρώσει την απόλυτη συμφωνία και επιδοκιμασία του συνόλου των πολιτών της Αθήνας και της Ελλάδας.\nΕίναι ένα από τα λίγα έργα, τα οποία έχει αγκαλιάσει ο ελληνικός λαός. Και η γραμμή αυτή η οποία έχει σχεδιαστεί και προχωρά πια η κατασκευή της, η υλοποίησή της, είναι μια γραμμή που καλύπτει, όποιος δει το χάρτη, ένα εμφανές κενό. Έρχεται ν’ ανακουφίσει γειτονιές της Αθήνας οι οποίες δεν εξυπηρετούνταν από το μετρό.\nΤο μετρό όπως είχε σχεδιαστεί σε πάρα πολλές περιπτώσεις όποιοι έχουν παρακολουθήσει τα πράγματα ξέρουν ότι όπως είχαν σχεδιαστεί οι στάσεις δε συγκέντρωσαν πάντοτε την ομοφωνία των πολιτών. Υπάρχουν κάποιες στάσεις του μετρό οι οποίες είναι ακόμη αμφιλεγόμενες κατά πόσο σχεδιάστηκαν, τότε, σωστά. Ευκαιρία είναι λοιπόν τώρα, με τη βοήθεια της Τοπικής Αυτοδιοίκησης να διοργανώσουμε όλες εκείνες τις απαραίτητες διαδικασίες στις γειτονιές, προκειμένου να ενημερώσουμε τους ανθρώπους για το έργο το οποίο πρόκειται να εκτελεσθεί, ν’ ακούσουμε τις απόψεις τους, να λειάνουμε ενδεχόμενες διαφορές, ούτως ώστε να προχωρήσουν ακώλυτα, μέσα από διαδικασίες διαβούλευσης, όλες οι φάσεις εκείνες προκειμένου να έχουμε όσο το δυνατόν πιο γρήγορα το μετρό στην πόλη μας.\nΝα σας πω γενικότερα: Το θέμα της βιώσιμης κινητικότητας της πόλης είναι πρώτο στην ατζέντα όχι μόνο στην Ευρωπαϊκή Ένωση αλλά παγκοσμίως. Χτες επέστρεψα από μία επίσκεψη στη Μαδρίτη. Στη Μαδρίτη εγώ έχω ζήσει δυο χρόνια, την αγαπάω πάρα πολύ, από το ’84 μέχρι το ’86, για λόγους επιστημονικούς είχα ζήσει δυο χρόνια σ’ αυτή την πόλη.\nΕπέστρεψα μετά από 30 χρόνια και είδα μια πόλη, μια μητρόπολη ζωντανή, που προχωράει με ραγδαία βήματα προς το μέλλον, παρά την οικονομική κρίση που μαστίζει την Ισπανία. Σημειώνω ότι η ανεργία στην Ισπανία είναι παραπλήσια με τη δική μας. Σας πληροφορώ ότι αυτές τις μέρες ακριβώς συζητείται η επέκταση της πεζοδρόμησης στην πόλη σχεδόν σε όλο της το κέντρο. Μιλάμε για ένα τεράστιο κέντρο.\nΤα πρώτα πιλοτικά βήματα έγιναν σε κάποιες γειτονιές και απέδωσαν. Είναι πάρα πολύ σημαντικό για την πόλη μας να ενισχύσουμε τη βιώσιμη κινητικότητα μέσα από τη σωστή και προγραμματισμένη πεζοδρόμηση. Εδώ έχουμε πάρα πολλά να πούμε με το Υπουργείο, όπως γενικά για τα θέματα της κινητικότητας στην πόλη, για τις συγκοινωνίες, για τα πεζοδρόμια. Για τη διαμόρφωση του νέου συγκοινωνιακού χάρτη.\nΓιατί ζούμε σε μια πόλη όπου ουσιαστικά αν δεν υπάρχει διάθεση συνεργασίας από τον εκάστοτε Υπουργό Μεταφορών, ο Δήμαρχος δυστυχώς, ντρέπομαι που το λέω, έχει ελάχιστες δυνατότητες παρέμβασης στα θέματα κίνησης στην πόλη. Σας πληροφορώ λοιπόν ότι η οδός Αθηνάς που περνά μπροστά από το Δημαρχείο, η εμβληματική αυτή οδός δεν υπάγεται στο Δήμο.\nΚάναμε μια πρώτη συζήτηση με τον Υπουργό και είπαμε ότι όλα αυτά τα θέματα συναρμοδιοτήτων, όλο αυτό τον παραλογισμό που δεν αφορά μόνο την Αθήνα, αφορά και όμορους Δήμους και συνολικά τη χώρα, όλα αυτά θα κοιτάξουμε να τα απλουστεύσουμε. Οι δρόμοι που είναι μέσα στην Αθήνα, πρέπει να είναι στην αρμοδιότητα του Δήμου. Αυτό λέει η λογική.\nΘέλω να ευχαριστήσω τον κ. Χρυσοχοϊδη για τη διάθεση συνεργασίας που έδειξε. Να πω επίσης ότι εμείς βλέπουμε την Αθήνα ενταγμένη αρμονικά μέσα στο λεκανοπέδιο, οπότε και με τους όμορους Δήμους θα πρέπει να είμαστε σ’ έναν διαρκή διάλογο και σε μια διαρκή συνεργασία γιατί ζούμε σ’ ένα λεκανοπέδιο το οποίο όχι μόνο έχει οικοδομικά ουσιαστικά ενοποιηθεί, αποτελεί μια ενότητα οικοδομική, πολεοδομική, ενότητα στις υποδομές, μια ενότητα στα θέματα της προστασίας του περιβάλλοντος, στα θέματα ακόμη της ασφάλειας.\nΓι’ αυτό, όσο δεν υπάρχει μια μητροπολιτική πραγματική Διοίκηση στο λεκανοπέδιο, γίνεται ακόμη πιο επιτακτική η συνεργασία τόσο μεταξύ των Δήμων και του Υπουργείου όσο και των Δήμων μεταξύ τους. Επομένως χαιρετίζουμε το μετρό. Ο Δήμος Αθηναίων θα βοηθήσει σε όλα τα ζητήματα που τον αφορούν και ειδικά στη διαβούλευση με τους κατοίκους, ούτως ώστε να μπορέσουμε να διασφαλίσουμε την ακώλυτη περάτωση του έργου.\nΑναρτήθηκε από giannakidis.xristos@gmail.com στις 9:36 π.μ.


(Video) Συνέντευξη στο Ράδιο Παρατηρητής και τη Νατάσα Βαφειάδου (11/5/19) – Κώστας Αρβανίτης\n– (Video) Συνέντευξη στο Ράδιο Παρατηρητής και τη Νατάσα Βαφειάδου (11/5/19)\n(Video) Συνέντευξη στο Ράδιο Παρατηρητής και τη Νατάσα Βαφειάδου (11/5/19)\nPosted on\t11 Μαΐου, 2019| By\tΚώστας Αρβανίτης\t| In Videos, Συνεντεύξεις\nΚάποια σημεία από τη συνέντευξη:\n▶Για τα ΑΜΕΑ: Η πολιτική ορθότητα τους έχει δώσει δεκάδες ονόματα, Ατομα με Ειδικές Δεξιότητες, Ειδικές Ικανότητες… και θεωρώ ότι όλα τους προσβάλλουν. Οι ανάπηροι είναι ανάπηροι, είναι συμπολίτες μας ισότιμοι και οι ενοχές μας δεν είναι υποκατάστατο για αυτά που τους χρωστάμε και δεν τους τα δίνουμε.\n▶Για τις εκλογές: δε θα ήθελα να λείψω από αυτή την εκλογική μάχη. Κρίνονται πολλά. Κι έτσι, δεν το σκέφτηκα καθόλου. Μου είπαν «είσαι στη γραμμή» και απάντησα «πάμε!»\n▶Για την Ακροδεξιά: Ακροδεξιά δεν είναι μόνο ο κ. Γεωργιάδης. Ακροδεξιός είναι και ο κ. Βέμπερ που είπε «να αποσυρθούν όλα τα δικαιώματα των εργαζομένων». Ακροδεξιά είναι η σκληρή Δεξιά. Δηλαδή, και ο κ. Μητσοτάκης! Και προσέξτε. Η Χρυσή Αυγή δεν είναι Ακροδεξιά. Είναι μια ναζιστική, εγκληματική οργάνωση.\n▶ Για την Αριστερά: Η Αριστερά είναι κάτι που κινείται διαρκώς. Είναι αυτό που λέμε, ο Επιστημονικός Υλισμός και η Διαλεκτική του. Η Αριστερά είναι διαλεκτική. Δε μεταλλάσσεται. Εξελίσσεται. Υπάρχει τεράστια ειδοποιός διαφορά ανάμεσα σ’ αυτούς τους δύο όρους.\n▶ Για τους ΑΝΕΛ: δεν υπήρξε ποτέ ακροδεξιό σχήμα. Τα νομοσχέδια που ψήφισαν δεν ήταν σε καμία περίπτωση ακροδεξιά. Οι ΑΝΕΛ είναι δεξιό κόμμα. Ποιος λέει ότι δεν μπορεί να υπάρξει συνεργασία όπου χρειάζεται, παρά τις ιδεολογικές διαφορές; Στο ΚΕΘΕΑ συνεργάστηκα για πολλά χρόνια με τη Μαριέττα Γιαννάκου, με την οποία διαφωνούσα αναφορικά με τις απόψεις της για την παιδεία. Όμως εκτίμησα και με βρήκε σύμφωνο η στάση της και οι απόψεις της σε ζητήματα εξαρτήσεων. Όπου μπορούμε, συμμαχούμε.\nPrevious Previous post: Συνέντευξη στον Realfm 97.8 και και τους Δ. Καμπουράκη και Σ. Κασίμη. (10/5/2019)\nNext Next post: Το «ακροδεξιό δεξιό» μοντέλο Μητσοτάκη


ΤΣΑΜΠΙΟΝΣ ΛΙΓΚ: Πιο κοντά το όνειρο για ΑΕΚ, ΠΑΟΚ - ΠΑΤΡΙΣ\nΌνειρο ζουν μην τους ξυπνάτε…ΠΑΟΚ και ΑΕΚ πήραν μεγάλη πρόκριση στα πλέι οφ του Τσάμπιονς Λιγκ και είναι ένα βήμα πλέον από τους ομίλους της κορυφαίας διασυλλογικής διοργάνωσης.\nΟ ΠΑΟΚ προκρίθηκε σε βάρος της Σπαρτάκ Μόσχας, αφού μετά τη νίκη του με 3-2 στην Τούμπα πήρε ισοπαλία χωρίς γκολ (0-0) στην ρεβάνς της Μόσχας ενώ η ΑΕΚ μετά το 1-1 της Σκωτίας νίκησε με σκορ 2-1 την Σέλτικ στο ΟΑΚΑ (10’ Γκάλο, 50’ Λιβάια, 75’ Σινκλέρ).\nΗ ΑΕΚ θα βρει απέναντι της στα πλέι οφ την ουγγρική Βιντεότον (απέκλεισε την Μάλμε) με το πρώτο ματς να διεξάγεται την Τετάρτη 22 Αυγούστου στην Βουδαπέστη και την ρεβάνς την Τρίτη 28 Αυγούστου στο ΟΑΚΑ. Σε περίπτωση αποκλεισμού η ΑΕΚ έχει εξασφαλισμένη θέση στους ομίλους του Γιουρόπα Λιγκ.\nΟ ΠΑΟΚ θα αντιμετωπίσει στα πλέι οφ την Μπενφίκα (απέκλεισε την Φενερμπαχτσε) του Βλαχοδήμου και του Σάμαρη. Το πρώτο ματς θα γίνει την Τρίτη 21 Αυγούστου στην Λισαβώνα και η ρεβάνς την Τετάρτη 29 Αυγούστου στην Τούμπα. Τα παιχνίδια θα μεταδοθούν από το Cosmote Sport.\nΣήμερα ο Ολυμπιακός αντιμετωπίζει τη Λουκέρνη στη ρεβάνς του 4-0 κι αν προκριθεί περνάει στα πλέι οφ του Γιουρόπα. Το παιχνίδι θα ξεκινήσει στις 8.30 μ.μ. και θα μεταδοθεί από το Cosmote Sport 1.\nΌαση δροσιάς το τένις στην καρδιά του καλοκαιριού


Μπορεί η αγάπη να μην αγοράζεται, μπορεί όμως να αγοραστεί η ευτυχία. Πόσο κοστίζει; - Dream FM 90,7\nΜπορεί η αγάπη να μην αγοράζεται, μπορεί όμως να αγοραστεί η ευτυχία. Πόσο κοστίζει;\nΤελικά τα χρήματα αγοράζουν την ευτυχία!\nΞεκάθαροι πλέον οι επιστήμονες μετά από νέα έρευνα. Τα υλικά αγαθά προσφέρουν χαρά!\nΜπορεί η αγάπη να μην αγοράζεται, μπορεί όμως να αγοραστεί η ευτυχία. Νέα έρευνα έδειξε αυτό που όλοι υποπτευόμασταν, ότι δηλαδή η αγορά υλικών αγαθών μάς προσφέρει περισσότερη χαρά στην καθημερινότητά μας, σε σύγκριση με εκείνη που αντλούμε από εμπειρίες. Οι ειδικοί αναγνωρίζουν ότι οι εμπειρίες μάς τροφοδοτούν μεν με πιο έντονα συναισθήματα, τα οποία όμως ξεθωριάζουν σταδιακά. Αντίθετα, η χαρά από τα υλικά αγαθά μπορεί να μην είναι τόσο έντονη, αλλά ανατροφοδοτείται κάθε τόσο από την ύπαρξή τους.\nΟμάδα του Πανεπιστημίου της Βρετανικής Κολούμπια κατέληξε σε αυτό το συμπέρασμα αφού μέτρησε τη χαρά των εθελοντών έως πέντε φορές σε περίοδο δύο εβδομάδων, μετά την αγορά ή την αποδοχή ως δώρου ενός υλικού αγαθού. Σε μερικούς από τους συμμετέχοντες δόθηκαν 20 δολάρια και τους ζητήθηκε να τα ξοδέψουν κατά το δοκούν σε ένα υλικό αγαθό ή σε μια εμπειρία, ενώ από τους υπολοίπους ζητήθηκε να χρησιμοποιήσουν ένα δώρο που τους δόθηκε τα Χριστούγεννα.\n«Η απόφαση αν θα αγοράσουμε κάτι υλικό ή θα πληρώσουμε για να ζήσουμε κάτι που θα αποτελέσει εμπειρία ζωής έχει να κάνει τελικά με το είδος της ευτυχίας που επιθυμεί κανείς» σχολιάζει σχετικά ο Ααρον Γουέντμαν, φοιτητής του πανεπιστημίου που συμμετείχε στην έρευνα.\n«Σκεφτείτε κάποιον που προσπαθεί να αποφασίσει αν θα αγοράσει εισιτήρια για μια συναυλία ή νέο καναπέ για το σαλόνι του. Η συναυλία θα του παρέχει πιο έντονη συγκίνηση το συγκεκριμένο βράδυ, αλλά μετά θα σταματήσει και δεν θα του προσφέρει χαρά, παρά μόνο μια χαρούμενη ανάμνηση. Αντίθετα, ο νέος καναπές δεν θα του προκαλέσει ποτέ τη συγκίνηση της συναυλίας, αλλά θα τον κάνει να νιώθει άνετα κάθε ημέρα» καταλήγει ο Γουέντμαν.


Αφρική: Της Ζιμπάμπουε το χθες και το σήμερα\nΤης Ζιμπάμπουε το χθες και το σήμερα\nΕίδα χθες με τον ξάδελφο, από μια παλιά βιντεοκασέτα ένα ντοκιμαντέρ του ΡΙΚ για τη Ζιμπάμπουε, παραγωγής 1990.\nΣυγκρίνοντας αυτά που κατέγραψε τότε ο φακός με το οδυνηρό σήμερα, δεν είναι με έκπληξη που λέω ότι, η διαφορά είναι τρομακτική. Τότε οι δρόμοι της Χαράρε πλημμύριζαν από ανθρώπους κι από ζωή, τα χαμόγελα ήταν πιο πλατιά, οι εικόνες πιο πολύχρωμες. Και το πάρκο στη Λίμνη Κιβέρο πραγματικά εκπληκτικό. Δεν είχε καμία σχέση με την εικόνα που αντίκρισα πηγαίνοντας εκεί. Οι κάμερες κατέγραψαν χιλιάδες πουλιών να συνυπάρχουν ειρηνικά με τους ανθρώπους, ενώ όταν εγώ το επισκέφθηκα είδα μόνο κάτι – ξεχασμένους προφανώς – λευκούς παπαγάλους και κάποια άλλα, λιγοστά, φυλακισμένα πουλιά.\nΤότε, ακόμη, η τουριστική βιομηχανία ανθούσε. Χιλιάδες άνθρωποι έφταναν εδώ κάθε χρόνο για να δουν τα θαύματα της αφρικανικής γης, τα ξενοδοχεία γέμιζαν, υπήρχαν ακόμη πολλές δουλειές.\nΤο ντοκιμαντέρ τέλειωσε, και θα μείνει – μαζεύοντας σκόνες στα αρχεία του ΡΙΚ – ένα ημίωρο ελληνόφωνο ντοκουμέντο για το πως ήταν κάποτε η χώρα, αλλά και για το ελληνόφωνο στοιχείο της Χαράρε.\nΑν ερχόταν κάποιος από τους συντελεστές του εδώ, δεκάξι χρόνια μετά, θα τρόμαζε βλέποντας τις διαφορές. Το 2000 ήταν όταν η χώρα άρχισε να παίρνει οριστικά την κάτω βόλτα, όταν ο Μουγκάμπε αποφάσισε να διώξει τους λευκούς ιδιοκτήτες γης από τη χώρα, κατάσχοντας τις φάρμες τους και δίνοντάς τις στους παραστρατιωτικούς, που δεν είχα ιδέα από γεωργία. Το μόνο που έκαναν οι τελευταίοι ήταν να τις λεηλατήσουν και να τις αφήσουν στη μοίρα τους, με αποτέλεσμα τα τελευταία χρόνια η γεωργική παραγωγή να πέσει κατά 90%, κι εκεί που η Ζιμπάμπουε ήταν χώρα εξαγωγής φρούτων και σιτηρών, να αρχίζει πια να εισάγει.\nΑυτό οδήγησε και στη μεγάλη αστυφιλία που παρατηρείται τα τελευταία χρόνια, καθώς με το φευγιό των λευκών αγροτών, με κατεύθυνση τη Ζάμπια και τη Μοζαμβίκη, που τους υποδέχτηκαν με ανοικτές αγκάλες, η ανεργία στα αγροτικά κέντρα άγγιξε σχεδόν το 100%. Και ξαφνικά εκεί όλοι που είχαν δουλειές βρέθηκαν άνεργοι και στο δρόμο (αφού πριν ζούσαν στις φάρμες), και ξαφνικά εκεί που όλοι είχαν να φάνε, βρέθηκαν να πεινούν. Και ο Μουγκάμπε τσιμουδιά.\nΤο 2002 στις βουλευτικές εκλογές το κυβερνητικό κόμμα έχασε πολλές έδρες από εκείνο της αντιπολίτευσης. Νέοι και ενθουσιώδεις βουλευτές ανέβηκαν στα κάτω σκαλοπάτια της εξουσίας αποφασισμένοι να αλλάξουν τα πράγματα, αλλά έκαναν όνειρα χωρίς τον ξενοδόχο. Στις πρώτες συνεδρίες τους βουλής γιουχάιζαν κάθε ομιλία του άρχοντα Μουγκάμπε, τον επικρίνανε ανοικτά στους δρόμους και στις συγκεντρώσεις. Ένας αέρας αισιοδοξίας έμοιαζε να πνέει για λίγο στη χώρα, αλλά ο τυραννίσκος δεν άργησε να πάρει τη ρεβάνς του: Πέρασε νόμο που απαγόρευε στον οποιοδήποτε να τον γιουχαΐζει και να τον επικρίνει, ενώ απαγόρευσε και τη δημοσίευση γελοιογραφιών που να τον απεικονίζουν στις εφημερίδες. Οι ποινές: εξοντωτικά πρόστιμα, αλλά και φυλάκιση. Απόδειξε για μία ακόμη φορά ποιος είναι ο απόλυτος άρχοντας στη χώρα. Σε μια χώρα που βρίσκεται στα όρια της γενοκτονίας, και για την οποία κανείς δε φαίνεται να νοιάζεται. Φτάνει ο Μουγκάμπε, τα πλούτη και οι αυλοκόλακές του να είναι καλά!\nΑναρτήθηκε από Λακης Φουρουκλας στις 2:44 μ.μ.\nΈνα σπίτι, μακριά απ’ το σπίτι\nΚαλημέρα Νότια Αφρική\nΑντίο Ζιμπάμπουε, αντίο... αύριο\nΤο ταξίδι τελείωσε, το ταξίδι αρχίζει\nΜουσείο Νέλσον Μαντέλα\nKι όμως είμαι ακόμη εδώ...\nΖιμπάμπουε: Μικρά – μικρά και παραλειπόμενα\nΣτα ερείπια της Μεγάλης Ζιμπάμπουε\nΑνέκδοτο από τη Ζιμπάμπουε\nΣτο Λόφο των Αστραπών\nΤα παιχνίδια του χρόνου και της μοίρας\nΜια ευχάριστη νότα...\nΖιμπάμπουε: Συναισθήματα και εικόνες\nΜία χώρα σε αποσύνθεση\nΗ Ζιμπάμπουε δακρύζει\nΤου ταξιδιού η λύπη κι ένα χαμόγελο πικρό\nΌταν είδα μια ύαινα να δακρύζει\nΣτη Χαράρε και στη Φύση\nΑφρική... ημέρες τρεις!\nΏρα για τραγούδι


Red Duckling: Ερυθρόλευκες ανησυχίες...\n«…ο Κόκκαλης άνοιξε την κάνουλα με τα ευρώ και έφερε στο λιμάνι τον Μέλμπεργκ…»\nΚόκκινο Παπάκι 19/6\nΤρεις εβδομάδες αργότερα και η κάνουλα φαίνεται να στέρεψε πολύ πολύ γρήγορα. Φυσικά με τον Σωκράτη Κόκκαλη ποτέ μην λες ποτέ. Όσο υπάρχει χρόνος για μεταγραφές, πάντα υπάρχει η πιθανότητα να πει την τελευταία λέξη και μάλιστα με εντυπωσιακό τρόπο!\nΚαλή ώρα πέρσι με Ντουντού και Ντιόγκο. Η’ μήπως κακή ώρα; Γιατί αυτές οι δύο σπουδαίες μεταγραφές ήρθαν καθυστερημένα και δεν μπόρεσαν να βοηθήσουν στο Βατερλό της Κύπρου! Αποτέλεσμα ο ίδιος ο Κόκκαλης να στερηθεί ένα μεγάλο χρηματικό ποσό από τον αποκλεισμό από το χρυσοφόρο Τσάμπιονς Λιγκ…\nΤι θέλω να πω; Ότι χρόνος δεν υπάρχει όσο νομίζουν ότι έχουν στη διάθεσή τους! Η μπάλα εξακολουθεί να είναι …στρογγυλή και δεν μπορείς να προδικάσεις κανένα αποτέλεσμα επειδή θεωρητικά είσαι καλύτερη ομάδα. Το νοιώσαμε πολύ καλά πέρσι κόντρα στην Ανόρθωση! Και φέτος το πανηγύρι των προκριματικών αρχίζει πιο νωρίς…\nΑκούω λόγου χάρη ότι υπάρχει πρόθεση για την απόκτηση ενός ακόμα επιθετικού. Άρα Ντιόγκο, Νταρμπισάιρ, Μήτρογλου και η μεταγραφή. Τέσσερεις δηλαδή ποδοσφαιριστές για να παίξει ο Κετσπάγια 4-4-2!! Τέσσερεις δηλαδή παίχτες για δύο θέσεις!! Την ώρα που στο ρόστερ υπάρχει ο ίδιος αριθμός για τη θέση του τερματοφύλακα!!\nΕιλικρινά είμαι περίεργος να δω πως θα βγει η χρονιά με 4 επιθετικούς για να εφαρμόσει ο Τιμούρ το 4-4-2. Ειδικά αν περάσουμε στους ομίλους. Έχετε αναρωτηθεί πόσο επηρεάζουν αυτά τα 6 ματς το πρωτάθλημα;; Το κάθε ένα από αυτά επιδρά στο προηγούμενο ματς πρωταθλήματος και φυσικά στο επόμενο! Άρα 12 ματς του πρωταθλήματος είναι πριν ή μετά από έναν αγώνα Τσάμπιονς Λιγκ. Και αν περάσεις στους 16, αυτά τα ματς που επηρεάζονται από παιχνίδια κόντρα στις Μπαρτσελόνες και τις Ρεάλ της Ευρώπης γίνονται 16!! Με απλά λόγια το μισό πρωτάθλημα το έχεις με αγώνα πριν ή μετά από βραδιά Τσάμπιονς Λιγκ! Με όποια ψυχολογική και σωματική επιβάρυνση συνεπάγεται αυτό…\nΣυνεχίζω με το δίλλημα Γκονζάλες ή Κάλστρομ… ο Κετσπάγια φαίνεται να προτιμά το Σουηδό. Δεν έχει δηλαδή πρόβλημα να βγάλει τη χρονιά χωρίς αριστερό εξτρέμ!! Θέλει να παίξει 4-4-2 ή και 4-3-3 έχοντας αριστερά τον …δεξιοπόδαρο Ζαιρί! Και όταν πχ με την ΑΕΚ θα λείψει ο Γκαλέτι και θα πάει εκεί ο Μαροκινός;; Τι γίνεται Τιμούρ;; Θα μου ανεβάσεις εκεί τον Λεονάρντο (χα,χα,χα!!);;\nΤο ξέρω ότι είναι ακόμα 7 Ιουλίου. Αλλά δεν γκρινιάζω… Εκφράζω μόνο τις ανησυχίες μου… Έχουν αποχωρήσει από την περσινή ομάδα ένα σωρό παίχτες… Θεωρώ ότι πρέπει να αντικατασταθούν. Εκτός και αν έχουν στο μυαλό μια ομάδα τύπου Λεμονή. Μικρό ρόστερ, μεγάλα ματς στο Τσάμπιονς Λιγκ, αλλά στην Ελλάδα (και ειδικά εκτός) ο θεός βοηθός…\nΕπαναλαμβάνω ότι ούτε γκρινιάζω, ούτε απογοητεύομαι. Κανένα πρωτάθλημα, κανένας τίτλος δεν κρίνεται το καλοκαίρι! Απλά επισημαίνω κάποια λάθη που δεν πρέπει να γίνουν γιατί θα τα πληρώσεις με αυξημένο τόκο το χειμώνα…\nby Red Duckling @ 13:49\ntags ΜΕΤΑΓΡΑΦΕΣ, ΟΛΥΜΠΙΑΚΟΣ, ΠΟΔΟΣΦΑΙΡΟ\nΕννοείτε φίλε πάπια πως η μεταγραφή του Σουηδού παιχταρά έγινε για να κερδίσει χρόνο ο πρόεδρος και γιατί αν δεν απαντούσε με μια μεταγραφή θα είχαμε μεγάλα γλέντια φέτος στο Καραϊσκάκη..Νομίζω πως περάσανε οι εποχές που ο κόσμος φοβότανε να πεί κάτι κατά του προέδρου..Πλέον όποιος πληρώνει με συνέπεια κάρτα μέλους(;;;;;;;) και διαρκείας, έχει, γιατί δικαιούτε και πρέπει να έχει, απαιτήσεις..Διότι στον ερασιτέχνη έπρεπε να βάλει λεφτά ο Μαρινάκης για να δούμε παίχτες της προκοπής, π.χ..Όλα εκείνα τα λεφτά της πρώτης χρονιάς των μελών που πήγανε;;Σε μεταγραφές στον στίβο;;Τέλος πάντων, αυτά είναι γκρίνιες αλλά δεν μπορούμε να σταθούμε και να μην κάνουμε κριτική επειδή έχει προσφέρει χρόνια τώρα..Κι άλλοι πρόσφεραν πολλά αλλά μόλις ο πρόεδρος το αποφάσισε φύγανε νύχτα και με ένα σωρό ''κατηγορίες'' να τους βαραίνουν..Δηλαδή γιατί όλοι μας κάναμε μόκο όταν έδιωξε πρόπερσι τον Τάκαρο με την γαμάτη πορεία έκανε στο CL;;\nΥ.Γ:Χαλάστηκα τώρα μ' αυτά που έγραψα, αλλά νομίζω πως όλοι οι γαύροι κάπως έτσι είμαστε τώρα(προς το παρόν) οπότε περιμένουμε..Όλοι αυτοί που πληρώνουμε απ' το υστέρημα μας, αυτοί οι όλοι..\nμην χαλιέσαι για τίποτα και για κανέναν!\nέχεις δίκιο σε πολλά, αλλά σίγουρα προτιμάς να κάνεις φιέστες το Μάη και όχι να γεμίζεις τη Λεωφόρο καλοκαιριάτικα για να αποθεώσεις τον ...Μιχαλάκη :ppp\nεκφράζουμε τις ανησυχίες μας χωρίς να παραγνωρίζουμε ότι είναι ακόμα 10 Ιούλη!!\nps: και πάντα έχω την άποψη ότι η μπάλα είναι\nτο ομορφότερο ΔΕΥΤΕΡΕΥΟΝ πράγμα στη ζωή! Θέλουμε και καταθέτουμε το υστέρημά μας, γιατί το γουστάρουμε εμείς. κανείς δεν μας υποχρεώνει!! γι'αυτό my friend, χαλαρά και θα περάσει και αυτή η μεταγρ.περίοδος :))\nΣωστός, το πρώτο πράγμα στην ζωή είναι το Battlefield 2..Αλλά ας ρίξουμε και κανα ''μπινελίκι'' γιατί όπως είδες μάλλον έφερε γούρι..Μαρέσκα και συνεχίζουμε..


Ξεκίνησαν ξυπόλυτοι με λίγα κειμήλια από το\nΓκιουλμπαξε της Μικράς Ασίας ένα χωριό των\nΒουρλών της ευρύτερης περιοχής της Σμύρνης.\nΆλλοι ήρθαν με πλοία οι περισσότεροι με τα\nπόδια αφού διέσχιζαν βουνά με χιόνια περπατώντας\nμέσα από κακοτράχαλα μονοπάτια σε απόλυτη\nησυχία μην γίνουν αντιληπτοί. Για να γλιτώσουν\nτην χαντζάρα του φονιά, τον ληστή τον βιαστή,\nιστορίες που  όταν σου τις περιγράφουν παγώνουν\nΚάπως έτσι ξεκινάει το παραμύθι μας μόνο που\nΣάββατο, 11 Ιούλιος 2009 17:56\nΠανηγύριζαν στο Γκιούλμπαξε\n1) του Αγίου Δημητρίου, στα άνασκαφέντα ερείπια της Βυζαντινής εκκλησίας στη Συνοικία Γιαλού\n2) του Αγίου Παντελεήμωνα, στην ίδια Συνοικία του Γιαλού\n3) της Αγίας Παρασκευής το ξωκλήσσι στην τοποθεσία Τατάρι, στον Ανατολικό ψηλό βράχο ήταν το Ιερό του. Έρχονταν εργάτες που τρυγούσαν τ’ αμπέλια. Και στα άλλα ξωκκλήσια γίνονταν πανηγύρια, τ’ Αηλία, του Αγίου Κων/τίνου, της Παναγιάς Μερσινιώτισσας.\nΑπ’ όλα όμως τα πανηγύρια το καλύτερο, που το χαίρονταν και τα παιδιά, ήταν το Πανηγύρι του Αγίου Γεωργίου.\nΌλη τη νύχτα της παραμονής, ανήμερα, κι ως το άλλο πρωί, εκτός τις ώρες που λειτουργούσε η εκκλησία, ή γίνονταν η περιφορά της εικόνας, έπαιζαν τα όργανα «σα παιχνίδια» δικά μας και από τα Βουρλά. Έπαιζαν στους καφενέδες, του Τσιριγιώτη, του Μπατζάκα, του Κουμούτσου, του Γιάννη Καρυώτη, του Παναή Σακκά, του Γιάννη Βλάχου. Τα βιολιά τους, οι πασαβιόλες, τα σαντούρια κ.λ.π. έπαιζαν μπαλούς και αντικριστούς χορούς. Και οι σαλβαράδες χορευτές πετούσαν τα μετζήτια στα σαντούρια και άναβε ο χορός. Ο Γκοτζαμάνης και ο Γιάννης Γκαγκάς, χόρευαν τσάμικο με τα μαχαίρια. Ο Γιάνταης και ο Σακκάς, αντικριστό και μπάλλο.\nΤην παραμονή του Πανηγυριού: οι επίτροποι του Αγίου Γεωργίου με άλλους βοηθούς, στόλιζαν το μεγάλο κωδονοστάσιο, με φαναράκια απ’ εκείνα που κατασκεύαζε ο Παναγιώτης Χατζηγιάννης και τα άναβαν τη νύχτα.\nΟ Σταύρος Χατζηδιαμαντής, ο Τζουρνατζής και ο Παγερής, που λέγονταν και οι δύο Νταήδες, κατάγονταν από τη Λιβαδειά της Ρούμελης και άλλοι βοηθοί, άναβαν τη νύχτα της παραμονής, στη μέση της μεγάλης αυλής της εκκλησίας, μεγάλη φωτιά. Πυρά από κορμούς δέντρων. Απ’ αυτή έπαιρναν κάρβουνα κι έβαζαν στα καζάνια από κάτω. Τα καζάνια ήταν στημένα γύρω στον αυλότοιχο. Υπήρχε μεγάλο καζάνι που έβραζε το κρέας, από αυτό έπαιρναν ζωμό κι έριχναν στα άλλα με το κεσκέκι.\nΤο κεσκέκι ήταν σιτάρι ξεφλουδισμένο. Το κοπάνιζαν από τη προηγούμενη μέρα, αφού το φούσκωναν στο νερό. Το κοπάνιζαν με ξύλινο κόπανο στη πέτρινη γούρνα της εκκλησίας που ήταν τοποθετημένη αριστερά, μπαίνοντας από την πορτάρα του κωδωνοστασίου από το μέρος της πλατείας.\nΤο κοπανισμένο και ξεφλουδισμένο σιτάρι, το έβραζαν στα καζάνια με κρεατόζωμο, μαζί με κύμινο και άλλα μπαχαρικά. Το βόδι που θα έσφαζαν, έπρεπε να πλησιάζει τις 180-200 οκάδες. Για συμπλήρωμα έσφαζαν και τραγιά. Τα παιδιά όλη τη νύχτα έπαιρναν αναμμένα κάρβουνα από τη πυρά και με τον τρόπο που ήξεραν τα κοπανούσαν με πέτρα κι έκαναν κρότο.\nΤην ημέρα του Αγίου Γεωργίου ομάδες από παιδιά, με αρχηγούς άνδρες, πήγαιναν στα σπίτια, έπαιρναν πιάτα και έφερναν φαγητό. Άλλη ομάδα με το δίσκο, εισέπραττε τις εισφορές των νοικοκυραίων για την εκκλησία. Τα παιδιά έφερναν φαγητό και για τους φιλοξενούμενους της οικογένειας. Κανείς δεν καθόταν στην αυλή της εκκλησίας για να πάρει φαγητό. Διανομή γινόταν μόνο στα σπίτια. Ήταν η ευλογία του Αγίου Γεωργίου το πιάτο αυτό, και δεν έπρεπε να μείνει σπίτι που να μην το πάρει. Πήγαιναν τα παιδιά και στις μακρινές συνοικίες, στο Γιαλό, στη Βρύση, στο Μπαξέ.\nΑπόσπασμα από το χειρόγραφο βιβλίο του Ιωάννη Α. Γκατζώλη\nΙωάννης Α. Γκατζώλης, Συνταξιούχος. Δάσκαλος “Γκιούλμπαξες. Βουρλάς. Ερυθραία. Αναμνήσεις. Περιγραφές. Λαογραφικά. Καταστροφή 1922”. Νεα Σύλλατα – Χαλκιδικής, Αύγουστος 1988\nΤελευταία Ενημέρωση στις Σάββατο, 11 Ιούλιος 2009 18:26


Άντε μπρε σοφοί... μια ακόμη λύση!\nΤο 15% περίπου του εισαγόμενου πετρελαίου στη χώρα καταναλώνεται για την παραγωγή ηλεκτρισμού στα νησιά μας (εύγε!).\nΜε δεδομένη την υψηλή τιμή του, το πετρέλαιο αποτελεί την πιο ασύμφορη ενεργειακή λύση (και φυσικά αυτή επιλέγουν οι σοφοί της Ελλάδας), τη στιγμή που θα μπορούσαν να αναπτυχθούν πολύ πιο συμφέρουσες λύσεις ΑΠΕ για τα νησιά.\nΣε συνέχεια της παρουσίασης των ΠΑΡΑ ΠΟΛΛΩΝ λύσεων ΑΝΑΝΕΩΣΙΜΗΣ ΕΝΕΡΓΕΙΑΣ που είναι διαθέσιμες, στο παρόν άρθρο παρουσιάζεται μια ΕΞΑΙΡΕΤΙΚΗ λύση για τα νησιά της χώρας (και όχι μόνο).\nΑν αναρωτηθεί κάποιος γιατί δεν αξιοποιούνται όλες αυτές η λύσεις, η απάντηση είναι μία: διότι η ΒΛΑΚΕΙΑ ΕΙΝΑΙ ΑΝΙΚΗΤΗ!\nΟ λόγος για τα υβριδικά υδροηλεκτρικά συστήματα δηλαδή έργα που συνδυάζουν την αιολική και την υδροηλεκτρική ενέργεια.\nΤα συστήματα αυτά έχουν τη δυνατότητα «αποθήκευσης» της αιολικής ενέργειας, ώστε αυτή να χρησιμοποιείται τις ώρες που πραγματικά την έχουμε ανάγκη.\nΤα έργα αυτά λειτουργούν ως εξής: η ενέργεια που παράγεται από ένα αιολικό πάρκο χρησιμοποιείται στην αντλία/ες του υδροηλεκτρικού έργου ώστε να μεταφερθεί νερό από έναν ταμιευτήρα χαμηλού υψομέτρου σε έναν υψηλότερου υψομέτρου, όπου και «αποθηκεύεται» ως δυναμική πλέον ενέργεια.\nΌταν χρειαστεί η ενέργεια αυτή να μετατραπεί ξανά σε ηλεκτρική για να καλύψει τυχόν ανάγκες του συστήματος, τότε ακολουθεί την αντίστροφή διαδρομή: το νερό μεταφέρεται από τον επάνω στον κάτω ταμιευτήρα. Εκεί ένας (ή περισσότεροι) υδροστρόβιλος μετατρέπει την κίνηση του νερού σε ηλεκτρική ενέργεια.\nΣε μέγεθος οι ταμιευτήρες αυτοί θα είναι μικρότεροι από τους σημερινούς της ΔΕΗ, διότι το νερό θα ανακυκλώνεται επομένως δεν θα υπάρχει ανάγκη για μεγάλες λεκάνες.\nΤα πλεονεκτήματα από την κατασκευή αιολικών που θα υποστηρίζονται από υδροηλεκτρικά είναι πολλαπλά:\n● Αυξάνεται η εγχώρια παραγωγή και μειώνεται έτσι η εξάρτηση από εισαγωγές ενέργειας.\n● Εξασφαλίζεται η αποτελεσματικότερη ύδρευση περιοχών αλλά και η άρδευση καλλιεργήσιμης γης.\nΤο μόνο μειονέκτημα ενός υβριδικού υδροηλεκτρικού είναι το κόστος κατασκευής του. Το κόστος ανά μεγαβάτ ενός υδροηλεκτρικού κυμαίνεται στα 2-3 εκατ. ευρώ, έναντι 1,3 εκατ. ευρώ για μια μονάδα λιθάνθρακα. Αν και ακριβά στην κατασκευή τους, είναι πολύ φθηνά στη λειτουργία τους συγκριτικά με τις συμβατικές μονάδες, δεδομένης της συνεχούς αύξησης των τιμών των καυσίμων.\nΤο πρώτο υβριδικό υδροηλεκτρικό στην Ελλάδα\nΞεκινά η κατασκευή του πρώτου υβριδικού υδροηλεκτρικού στη χώρα μας και συγκεκριμένα στην Ικαρία. Θα κοστίσει 20 εκατ. ευρώ, με την Ε.Ε. να χρηματοδοτεί τα 3,5 εκατ. και την ΔΕΗ τα 16,5 εκατ. ευρώ.\nΜε το Υβριδικό θα καλύπτονται οι ανάγκες της Ικαρίας σε ηλεκτρικό ρεύμα 100% κατά του χειμερινούς μήνες και 70% το καλοκαίρι... έτσι απλά!\nΠερισσότερες λεπτομέρειες για το έργο στο σύνδεσμο\nΉδη ιδιώτες έχουν καταθέσει στη ΡΑΕ αιτήσεις για 2 τέτοιους σταθμούς στην Κρήτη, ενώ ετοιμάζονται αιτήσεις και για άλλα νησιά.\nΣχόλιο: για όσους νομίζουν ότι η σύλληψη της συγκεκριμένης τεχνολογίας είναι κάτι νέο, δυστυχώς δεν είναι έτσι ακριβώς... Μια ματιά στον παρακάτω σύνδεσμο αρκεί (σελίδα 2)\nΆντε μπρε σοφοί... πεδίο δόξης λαμπρό ώστε η χώρα να γεμίσει από μικρά υβριδικά υδροηλεκτρικά. Μία ακόμη εξαιρετική λύση ανανεώσιμης ηλεκτροπαραγωγής με τεράστιες προοπτικές.\nΥ.Γ... για την ανάπτυξη των ΑΠΕ στα νησιά απαιτούνται νέο θεσμικό πλαίσιο και σωστό χωροταξικό σχέδιο που να σέβεται το περιβάλλον.\nΥπάρχουν άλλωστε και έτοιμα μοντέλα, όπως το νησί Samsoe στη Δανία, που δείχνει τον δρόμο της βιώσιμης ενεργειακής αυτοδυναμίας.\n01/08 20:11 Τριαντάφυλλος Κατσαρέλης\nΆσχετο, προ διετίας προτάθηκε (ιαπωνική - δοκιμασμένη) λύση για το θέμα της υδροδότησης των νησιών :\nΧονδρικώς, πλοίο - πλωτό εργοστάσιο αντλεί θαλασσινό νερό και κατά τη διάρκεια της διαδρομής του στο Αιγαίο (από νήσου εις νήσον) το μετετρέπει σε "γλυκό" με τη χρήση φωτοβολταϊκής και αιολικής ενέργειας. Στο επόμενο νησί παροχετεύει κ.ο.κ. με κυκλικά δρομολόγια.\nΚατάληξη : , όπως θα έγραφε η αθυρόστομος Μ.Κ. : <ήγουν εις την κάλαθο των αχρήστων>...\n01/08 20:14 Τριαντάφυλλος Κατσαρέλης\nΆντε πάλι αυτή η αδυναμία υποστήριξης "ξένης γλώσσας"\nΚΑΠΙΤΑΛ ΤΑ ΕΧΩ ΠΑΡΕΙ !\nξαναγράφω και ότι βγεί!\nAU PANIER - Ω ΠΑΝΙΕΡ\n01/08 20:24 Κλεάνθης\nΑχ Τριαντάφυλλε... σιγά μην ξεπέσουμε σε γιαπωνέζικες λύσεις... όταν αυτοί ήταν στις σπηλιές εμείς & (μεταξύ μας το εμφιαλωμένο νερό είναι καλύτερο με 1 ευρώ το λίτρο, το άλλο είναι "φθηνιάρικο" 2-3 ευρώ τα 1000 λίτρα)\n02/08 09:29 zaftheo\nΑγαπητέ, σε παρόμοιες λύσεις (και όχι μόνο) θα οδηγηθούν πολλές κυβερνήσεις του πλανήτη αν η τιμή (λόγω προσφοράς-ζήτησης και όχι λόγω ηλεκτρονικής κερδοσκοπίας) του μαύρου χρυσού κυμαίνεται σε επίπεδα που απάδει της ευοίωνης ανάπτυξης των οικονομιών.\n02/08 10:20 Κλεάνθης\nΑγαπητέ zaftheo, ίσως και να εξελίσσεται ήδη ("κυοφορία ή βρεφικό στάδιο") αυτό που περιγράφεις! Θα δείξει το μέλλον.


«Έφυγε» ο αγαπημένος ηθοποιός Γιώργος Παπαζήσης\nΣε ηλικία 80 ετών ο αγαπημένος ηθοποιός του ελληνικού θεάτρου και κινηματογράφου, Γιώργος Παπαζήσης, έπειτα από πολύχρονη μάχη με τον καρκίνο, άφησε την τελευταία του πνοή. Ο γνωστός ηθοποιός έφυγε από τη ζωή λίγες ώρες μετά τα γενέθλια του εγγονού του, ο οποίος φέρει και το όνομα του. Το γεγονός... συνέχεια\nΤο «Taste of Athens» έρχεται για πρώτη φορά στην Αθήνα στο ΚΠΙΣΝ\nΤο μεγαλύτερο γαστρονομικό φεστιβάλ στον κόσμο έρχεται επιτέλους και στην Αθήνα! Από τις 27 ως τις 30 Σεπτεμβρίου θα βρίσκεται στο Κέντρο Πολιτισμού Ίδρυμα Σταύρος Νιάρχος (Ξέφωτο) και υπόσχετε να μας προσφέρει υψηλού επιπέδου γαστριμαργικές απολαύσεις. Νεοφερμένο στην μεγάλη ομάδα των Taste Festivals, το «Taste of Athens» είναι σίγουρο πως ήρθε... συνέχεια\nΗ ξεχωριστή Tango Opera του Astor Piazzolla έρχεται για μία και μοναδική βραδιά στο Ηρώδειο, με σκοπό να δώσει στους θεατές ένα θέαμα κάτω από την μαγευτική πανσέληνο, την Τρίτη 25 Σεπτεμβρίου 2018. Η «María de Buenos Aires» είναι ένα μοναδικό αριστούργημα για το πάθος, τη σφοδρή επιθυμία και το... συνέχεια\nΠΟΛΙΤΙΚΗΑλ. Τσίπρας: Η Ελλάδα στέκεται στα πόδια της μετά από χρόνια λιτότητας και ύφεσης\nΟΙΚΟΝΟΜΙΑΒερροιόπουλος: Η ΔΕΗ να προβεί ξανά σε ρυθμίσεις 36 δόσεων για τους οικονομικά ασθενέστερους οφειλέτες\nΚΟΣΜΟΣΤ. Μέι: Η διεξαγωγή εκλογών δεν είναι προς το συμφέρον της χώρας\nΠΟΛΙΤΙΣΜΟΣ«Έφυγε» ο αγαπημένος ηθοποιός Γιώργος Παπαζήσης


«Στον φετινό εορτασμό έχουμε ένα ιδιαίτερο καθήκον: Να σταματήσουμε τους πολέμους και να εστιάσουμε στον κοινό μας εχθρό. Τον COVID-19. Υπάρχει μόνο ένας νικητής στον πόλεμο κατά τη διάρκεια της πανδημίας. Ο ιός ο ίδιος» επισημαίνει περαιτέρω στο μήνυμά του ο Αντόνιο Γκουτέρες. Συνεχίζοντας στην ίδια κατεύθυνση, τονίζει την ανάγκη μιας νέας ώθησης σήμερα από πλευράς της διεθνούς κοινότητας για να γίνει αυτό πραγματικότητά μέχρι το τέλος του έτους.\nΣε αυτό το πλαίσιο, αναδεικνύει τη σημασία της εκεχειρίας. Ειδικότερα αναφέρει ότι «οι εκεχειρίες θα ανακουφίσουν τα βάσανα, θα συμβάλουν στη μείωση του κινδύνου της πείνας και θα δημιουργήσουν χώρο για διαπραγματεύσεις με στόχο την ειρήνη».\nΣύμφωνα με τον Αντόνιο Γκουτέρες, «έχουμε λόγους να ελπίζουμε», καθώς σε μερικές περιοχές βλέπουμε τον τερματισμό της βίας και πολλά κράτη-μέλη, θρησκευτικοί ηγέτες, δίκτυα της κοινωνίας των πολιτών και άλλοι υποστηρίζουν την έκκλησή του.\nΠαράλληλα, επισημαίνει o εορτασμός των γενεθλίων του Μαχάτμα Γκάντι αυτή τη Διεθνή Ημέρα, υπογραμμίζει την εκπληκτική δύναμη της μη-βίας και της ειρηνικής διαμαρτυρίας. Είναι επίσης, προσθέτει, μία επίκαιρη υπενθύμιση να αγωνιστούμε για τις αρχές τις οποίες ακολούθησε ο Γκάντι: Την προώθηση της αξιοπρέπειας, της ίσης προστασίας για όλους και της ειρηνικής συμβίωσης των κοινωνιών.\nΟλοκληρώνοντας το μήνυμά του, ο κ. Γκουτέρες διαμηνύει πως τώρα είναι η ώρα να εντείνουμε τις προσπάθειές μας και προτρέπει να «εμπνευστούμε από το πνεύμα του Γκάντι και τις αρχές του Χάρτη των Ηνωμένων Εθνών».\nΕΓΔΙΧ: Κίνητρα για αρχές εταιρικής ευθύνης και αειφόρου ανάπτυξης\nΚλιμάκιο του ΕΟΔΥ το Σάββατο στην κονσερβοποιία των 114 κρουσμάτων


CYNICAL: Σκέψεις για την Επιτυχία...\nΑν κι έχουν περάσει πολλά χρόνια από τότε, νωπή είναι ακόμα στο μυαλό μου η εικόνα του πρώτου κινέζου φοιτητή που αντίκρισα στο προαύλιο του ΑΠΘ. Όπως και να το κάνουμε είχα νοιώσει περήφανη που η κυβέρνηση αυτού του τόσο μακρινού, αλλά και μυθικού θα έλεγα λαού, είχε επιλέξει το πανεπιστήμιο της επαρχιακής μας πόλης για να μορφώσει τα μελλοντικά της στελέχη. Σκέψου, ο αντιπρόσωπος του προέδρου Μάο επί της γης μας! Στο κατώφλι μας! Αν, κι όσο το σκέφτομαι, θα πρέπει να ήταν τότε η περίοδος της Χήρας και της «συμμορίας της». Λεπτομέρειες θα μου πείτε. Δεν μπορεί. Κάτι από τη χάρη του Προέδρου θα είχε κι αυτή.\nΘυμάμαι ότι είχα ριγήσει από συγκίνηση στην ιδέα και μόνο, γιατί η φάτσα του απόκοσμου αυτού νεαρού, με το αυστηρό τυπικό μαοϊκό ένδυμα και το απλανές, έως ανύπαρκτο βλέμμα δεν ήταν επ’ ουδενί λόγω ικανή να προκαλέσει τέτοια αναστάτωση. Ξαφνικά, ένοιωσα το πανεπιστήμιό μας ν’ αποκτάει αίγλη παρόμοια μ’ αυτή των μεγάλων πανεπιστημίων της Ευρώπης και της Αμερικής που κι αυτά την ίδια εποχή κατακλύζονταν από το νέο αυτό φρούτο, που ονομαζόταν «κινέζος φοιτητής».\nΣήμερα δεν βλέπεις πια πολλούς κινέζους φοιτητές, ή τουλάχιστον τόσος πολλούς όσο παλιά, μιας και η Κίνα τα τελευταία χρόνια δρέπει τους καρπούς που έφεραν επιστρέφοντας οι πρώτοι εκείνοι φοιτητές. Έχει αναπτύξει τα δικά της πανεπιστήμια, μερικά δε από αυτά συγκαταλέγονται ανάμεσα στα καλύτερα του κόσμου, όπως το πανεπιστήμιο του Πεκίνου, και προσελκύει η ίδια πλέον ξένους φοιτητές. Και από την Ελλάδα βεβαίως, όπως τον Νίκο το γειτονόπουλο, που ίδρωσε μέχρι να γίνει δεκτός για ΜΒΑ από το πανεπιστήμιο του Hong-Kong, το ίδιο και η μάνα του που ίδρωνε και ξίδρωνε κι αυτή για να τον μεταπείσει.\nΌλα αυτά ήρθαν στο νου διαβάζοντας ένα άρθρο στο NewScientist για την εξ ίσου θεαματική πρόοδο που έκανε η Κίνα και στις επιστήμες, ώστε να συγκαταλέγεται στη δεύτερη μετά τις ΗΠΑ θέση όσον αφορά την παραγωγή επιστημονικής γνώσης. Για του λόγου το αληθές θα παραθέσω και κάποια νούμερα. Οι φοιτητές σήμερα ανέρχονται σε 25 εκατομμύρια, ενώ πριν από εννιά χρόνια ήταν μόλις 5 εκατομμύρια. Τα πανεπιστήμια γίνηκαν 1700, εκ των οποίων γύρω στα 100 θεωρούνται πολύ υψηλού επιπέδου. Ενώ, δημοσιεύονται πάνω από 120,000 άρθρα το χρόνο, συγκρινόμενα με 20,000 το 1998 και 83,000 το 2006. Στις ΗΠΑ η συνολική παραγωγή είναι περίπου 300,000 άρθρα ετησίως.\nΗ Κίνα, δίνοντας σαν αναπτυσσόμενη χώρα όπως είναι φυσικό, μεγαλύτερη έμφαση στις τεχνολογικές επιστήμες, παράγει το 10% των δημοσιεύσεων παγκοσμίως στη μηχανική, τεχνολογία, πληροφορική και γεωλογία. Και το 20% στις επιστήμες υλικών. Το κυριότερο δε, στην πλειοψηφία τους οι δημοσιεύσεις αυτές γίνονται σε συνεργασία με επιστημονικές ομάδες αναπτυγμένων χωρών. So far, so good.\nΔεν θα κλείσω όμως εδώ το άρθρο, όπως κάνει ο αρθρογράφος του NewScientist, μιας και δεν θέλω να σάς αφήσω με μια γεύση φθόνου για τα επιτεύγματα της μακρινής αυτής χώρας. Δεν χρειάζεται να παραθέσω τις διάφορες στρεβλώσεις της τρομαχτικής αυτής ανάπτυξης, την μεγάλη ανισότητα που εγκαθίσταται, την καταπίεση βασικών ελευθεριών, αλλά και την εκπόρνευση μεταφορικά και ουσιαστικά ανθρώπων που έκαναν μόνη τους αξία το, με όποιο τρόπο, κυνήγι του χρήματος. Αυτά είναι γνωστά σε όλους. Δεν θα πρέπει όμως να αφήνουμε τα επιτεύγματα να μάς θαμπώνουν και να ξεχνάμε τα παραπάνω. Φίλοι, που έχουν επαγγελματικές σχέσεις με τη χώρα αυτή, τις περισσότερες φορές γυρίζουν πίσω αηδιασμένοι. Σε κάθε είδους ανάπτυξη υπάρχει κι ένα κόστος, κόστος το οποίο ξεχνάμε να βάλουμε στο λογαριασμό όταν κάνουμε τη σούμα στο τέλος.\nΚαι δεν μπορώ παρά να θυμηθώ τους διθυράμβους που πλέκαμε τις προηγούμενες δεκαετίες για το θαύμα της Ιρλανδίας. Θαύμα που σήμερα κείτεται κουρελιασμένο και αξιοθρήνητο. Μέχρι νεωτέρας, μαζί με το dot.com πάει και το dot.Ireland. Α! και το dot.Iceland συνάμα.\nΣήμερα, την παράσταση στην πασαρέλα των επιτυχημένων χωρών κλέβει η Φιλανδία. Δικαίως ή αδίκως, ολονών τα βλέμματα είναι στραμμένα στο δικό της θαύμα, στο δικό της "δεκάλεπτο" δημοσιότητας. Είναι αλήθεια ότι οι Φιλανδοί το πήρανε χαμπάρι και μάς το πουλάνε σε πολυτελή συσκευασία. Φιλανδία όμως δεν είναι μόνο η NOKIA και τ’ αποτελέσματα των tests στο διαγωνισμό PISA. Φιλανδία είναι επίσης οι εν ψυχρώ δολοφονίες μαθητών σε σχολεία, και οι τυφλοί πυροβολισμοί στα malls. Γι αυτά όμως τσιμουδιά.\nΕίπαμε, στην ανάπτυξη το κόστος δεν προσμετράται!\nΑναρτήθηκε από cynical στις 5:53 μ.μ.\nΗ Κίνα για πολλούς αιώνες ήταν η Τεχνολογική πρωτοπορία του κόσμου ,τώρα απλά θέλει να επανέλθει στη θέση που της ανήκει.\nΓια πρώτη φορά φέτος οι αγορές αυτοκινήτων στην Κίνα ξεπέρασαν αυτές στις ΗΠΑ που κρατούσαν πάντα την πρώτη θέση.\nΕ χουν αρχίσει να επενδύουν και άλλωστε πρόσφατα εξαγόρασαν την VOLVO.\nΕίναι η χώρα με την μεγαλύτερη πιστοληπτική ικανότητα στον κόσμο (και η μόνη που δεν εχει ανάγκη δανεικά) .\nΕιμαι περίεργος να δω τι θα γίνει όταν θα αρχίσουν να διεκδικούν και την πρώτη θέση στο Παγκόσμιο Οικονομικό σύστημα , όταν δηλαδή θα έχουν ανάγκη για να διατηρήσουν την ανάπτυξή 8% ετησίως που έχουν ,να επεκτείνουν τον Οικονομικό Ζωτικό τους χώρο.\nΑυτό το κόστος που δεν προσμετράται κάνει την όποια ανάπτυξη να χλομιάζει και τον πολιτισμό να φυλλορροεί.\n14 Ιανουαρίου 2010 - 7:48 μ.μ.\nAυτά γράφετε αγαπητή κυρία, αποκαθηλώνετε Κίνα, Ιρλανδία, Ισλανδία και Φιλανδία και μετά αποφασίζει το παιδί να μας κάνει Πακιστάν. Αποκαθηλώστε κι αυτό σας παρακαλώ.\n14 Ιανουαρίου 2010 - 7:57 μ.μ.\nκαλησπερα de Profundis,\nμπορει να ξεπερασαν σε ογκο αυτοκινητων την αμερικη, αλλά σε απολυτο αριθμο Cayenne συνεχιζουμε να ειμαστε πρωτοπορεια. Ολέ!\nΠου αλλου να επεκταθουν πια οικονομικα; Εχουν πιασει ολες τις αγορες της γης. Μαλλον για τον Αρη τους βλεπω, στα προσεχώς!\n14 Ιανουαρίου 2010 - 8:10 μ.μ.\nΓεια σου Νερενια,\nΕχω παθει πια αλλεργια στο ονομα Φιλανδια. Αμαν!\nΑπο πού νομιζεις παιρνουνε παραδειγμα τα παιδια του Πακισταν; Απο τη Φιλανδια, που τους τα πρηζουνε φαινεται κι αυτονων!\nΕχεις φανταζομαι ακουσει το ρητο:\n'Oλος ο κοσμος φτιαχνεται στην Κινα' εννoωντας οτι δεν υπαρχει και τιποτα που να μη παραγεται εκει!\nΞερεις, ειχα 2,3 συμφοιτητες απο Κινα, στο Παν/μιο, αλλα οι περισσοτεροι ηταν δυστυχως δυσπροσιτοι, με υψηλους στοχους μονο και πολυ λιγη αναγκη για παρεα με αλλους! Κριμα...\nΑναμενεται και τη τελικη συμφωνια της Κινεζ. GEELY που θα παρει τη VOLVO,ενω ο μεσος Σουηδος δυσκολευεται να δεχθει το γεγονος..\nΤα παντα αλλαζουν γυρω μας,η Ιρλανδια παει, οπως ειπες, το ιδιο και η Ισλανδια, αλλα εμεις στην Ελλαδα μενουμε στασιμοι φαινεται, ή μηπως παμε και προς τα ...πισω;\nΠαντως αυτη την αισθηση εχω, τελευταια και ειδικα oταν διαβαζω τι προτεινουν καποιοι σχετικα με το μεταναστευτικο...\nOσο για τη Φινλανδια, δε θεωρειται εδω, πια..'success story'! Τα νεα για τη ΝΟΚΙΑ δεν ειναι και τοσο καλα, πια: Ριξε μια ματια:\nΝα πληροφορησουμε και οσους κυνηγουν το χρημα :) οτι η ανερχομενη δυναμη στη Σκανδιναβια, λογω πετρελαιου και οχι μονο ειναι η Νορβηγια! Μεχρι και οι Σουηδοι μεταναστευουν εκει επειδη οι μισθοι ειναι πολυ καλυτεροι.....\n(Καλο βραδυ! Εγραψα το σεντονακι μου και παλι... ) ;)\n14 Ιανουαρίου 2010 - 9:02 μ.μ.\n14 Ιανουαρίου 2010 - 9:23 μ.μ.\nΚαλησπέρα cynical, και μην ξεχνάμε τις αυτοκτονίες στην Ιαπωνία και Σλοβενία, τον αλκοολισμό στην Ρωσία και αλλού καθώς και πολλά άλλα φαινόμενα που δεν έχουν μελετηθεί επαρκώς.\nΗ Κίνα είναι χαρακτηριστικό παράδειγμα αυταρχικού καθεστώτος στο οποίο ακμάζει ο καπιταλισμός. Τα ίδια είχαν συμβεί και στη Ν.Κορέα με τον αυταρχικό στρατηγό Παρκ που ανέβασε τη χώρα του στην κορυφή της παγκόσμιας αναπτυξιακής προοπτικής. Ο καπιταλισμός χρειάζεται τον αυταρχισμό.\nΑν απομονώσουμε την ανάπτυξη από τα πάντα τότε αυτή μπορεί να επιτευχθεί πανεύκολα μέσω της βίας και του εξαναγκασμού. Αυτή είναι η λεγόμενη λογική της γαλέρας. Και στην Κίνα την ξέρουν καλά εφόσον τα κομμένα δάχτυλα είναι κάθε χρόνο μερικά εκατομμύρια ενώ οι εργάτες κάνουν ένα μικρό ταξιδάκι το πρωί μέχρι τα διεθνή ύδατα όπου στις εκεί πλωτές πλατφόρμες δεν υπάρχει κανένα εργασιακό δικαίωμα.\nΩστόσο ένας φίλος που συνδέεται με μια Κινεζούλα καθηγήτρια μου έλεγε ότι αυτή δεν μπορεί λέει να καταλάβει που βλέπουμε την καταπίεση και τον αυταρχισμό της Κίνας....Τι να πω δεν ξέρω. Μάλλον είναι καλή δασκάλα για το Κινεζικό καθεστώς...\n14 Ιανουαρίου 2010 - 9:25 μ.μ.\nΤόσα πολλά posts, τόσο λίγος χρόνος ...\nΔεν σε προλαβαίνω βρε παιδάκι μου!!\nΓια την Ιρλανδία (αλλά και για κάθε χώρα που πετυχαίνει γρήγορη οικονομική άνοδο), υπάρχει πάντα ο κίνδυνος να ισχύσει η παροιμία: "όσο ψηλά ανεβείς, από τόσο ψηλά θα πέσεις"...\nΚατά τα άλλα, θεωρώ ότι θα ήταν λάθος να βάλουμε στο ίδιο "τσουβάλι" την Κίνα και δύο Ευρωπαϊκές χώρες, την Ιρλανδία και τη Φινλανδία. Είναι σαφώς διαφορετικές περιπτώσεις. Θα συμφωνήσω ότι κάθε επιτυχία έχει και μια άλλη όψη. Όμως, άλλο πράγμα οι κακές εργασιακές συνθήκες και το απολυταρχικό καθεστώς της Κίνας και άλλο τα όποια προβλήματα των κοινωνιών και οικονομιών των δύο άλλων χωρών. Τα τρία αυτά παραδείγματα δεν έχουν κοινό τόπο και δεν οδηγούν σε κοινό συμπέρασμα.\n14 Ιανουαρίου 2010 - 10:51 μ.μ.\nότι και να λέμε το κέντρο του κόσμου τώρα είναι η Κίνα. Εκεί ο χρόνος και ο τόπος έχουν διαφορετική κινηση τώρα. Τι ΗΠΑ και ΜΒ, εκεί συμβαίνουν τα μεγάλα πράγματα. Και προξενούν τόσο κακό όσο και καλό ή αλλιώς τόσα ρίσκα όσα και ευκαιρίες. Τ πρόβλημα είναι τι θα γίνει αν αυτός ο ΄γίγαντας γκρεμιστεί. Ήδη οι παρατηρητές κάνουν λόγο για αδυναμίες σε όλους τους τομείς που η Κίνα μεγαλλουργεί. Η Κίνα εξαρτάται εμπορικά απο τις ΗΠΑ και την Ιαπωνία και ΕΕ αλλά άλλο τόσο εξαρτώνται απο αυτή οι γείτονές της. Νομισματικά είναι αδύναμη και τα πλεονάσματά της είναι μια βόμβα έτοιμη να εκραγεί ή ένας πολύτιμος πόρος για την Ανατολική Ασία. Πολιτικά ο ρόλος της είναι μεν ουδέτερος και πλασάρεται ως αρμονικός προς τους δυτικούς αλλά κανείς δε ξέρει τι μπορεί να γίνει αν ξεσπάσουν προαιώνια μίση τόσο εναντίον της Ιαπωνίας όσο και της Δύσης (η ΜΒ υπήρξε ανεπιθύμητη αποικιακή δύναμη στη Νότια Κίνα).\nΓενικά νομίζω ότι οι πολιτισμικές ιδιαιτερότητες της Κίνας δε θα την κάνουν ποτέ μια παγκόσμια υπερδύναμη αλλά κάθε τόσο,όπως σήμερα, θα γίνεται μεγάλη περιφέρεια. Κανείς δε ξέρει βέβαια τι θα γίνει αν τραβήξουν ιμπεριαλιστική σκανδάλη οι κομμουνιστές.\nΛες, καλού κακού να μάθουμε τίποτα Κινέζικα? Γίνει δεν γίνει υπερδύναμη η Κίνα, τουλάχιστον μπορεί να καταφέρουμε (λέμε τώρα..) να συννενοηθούμε με όλους όσους κάνουνε τον κινέζο...\n15 Ιανουαρίου 2010 - 12:55 π.μ.\nΔεν εντυπωσιάζομαι με τα νούμερα με την έννοια ότι ήταν αναμενόμενο. Μία χώρα (που σε έκταση καλύπτει μολόκληρη ήπειρο, δηλαδή σχεδόν ία Ευρώπη πλην Ρωσίας, και με τόσο πληθυσμό) που έχει τέτοια ανάπτυξη ήταν λογικό επακόλουθο. Εξάλλου, μπορέι να είναι μονοκοματική και στα εργατικά να μη δίνει δικαιώματα, αλλά τα τελευταία χρόνια η ελευθερία έκφρασης γνώρισε στη χώρα μεγάλη αύξηση και συχνά υπάρχουν φωνές επιστημονικές πολύ πέρα από το μαρξισμό και το μαοϊσμό.\nΠριν 5.000 χρόνια έκοβε νομίσματα και πριν 2.500 χρόνια τύπωνε σε "χαρτί" και πετούσε ρουκέτες με μπαρούτι!!! Κάποιοι από δω νομίζουν πως αυτοί ανακάλυψαν τη.. πυρίτιδα!\nΗ κίνα σήμερα.\nΤο κόστος της ανάπτυξης;\nΤο κόστος της καπιταλιστικής ανάπτυξης;\nΤο κόστος της πιο στρεβλής «σοσιαλιστικής» ανάπτυξης;\nΤο κόστος μιας ιστορίας φτώχειας, εκμετάλλευσης, αποικιοκρατίας, εισβολών, εμφυλίων κλπ;\nΑυτός ο λαός μόνο κόστη νομίζω πληρώνει. Και την ώρα που θα έπρεπε να απολαύσει την ανάπτυξη απολαμβάνει ατελείωτη εργασία με μισθούς πείνας που πλουτίζουν τα πολυεθνικά μονοπώλια.\nΓιατί κάποιοι νεοφιλελεύθεροι λένε ότι δεν μπορεί να υπάρξει ανάπτυξη χωρίς δημοκρατία και μας γκαστρώνουν;. Εδώ την έχουμε και μάλιστα με δικτατορία ενός κόμματος… «προλεταριακού – κομμουνιστικού». Μη μου πούνε ότι η Κίνα δεν είναι το παράδειγμά τους στην εφαρμογής νεοφιλελεύθερων πολιτικών τις οποίες μάλιστα επικαλούνται όταν θέλουν να «κατατροπώσουν» το μαρξισμό. Πού είσαι Μάο να δεις τους καρπούς της σποράς σου! Να δεις τους ερυθροφρουρούς να γίνονται καπιτάλες με τα ίδια όπλα που κυνηγούσαν τους καπιτάλες…\nΚατά τα άλλα τρίτη οικονομία του κόσμου η Κίνα! Ποια Κίνα; Των πολυεθνικών (όπως η Ιρλανδία) ή του λαού; Και έρευνα, και διάστημα, και τεχνολογία μαζί με το βοϊδάροτρο και τις λάσπες. Κάτι σαν πρωταρχική και τελική συσσώρευση μαζί!\nΠαρεμπιπτόντως να μη ξεχνάμε τα παρόμοια και στις «δημοκρατίες» της Μαλαισίας, Ταϋλάνδης, Φιλιππίνων, Ινδίας κλπ, κλπ. Ε, δεν είναι καλύτερες. Άσε που πρωτεύουν και στη παιδική πορνογραφία και τον πορνοτουρισμό από πλούσιους πολιτισμένους των αναπτυγμένων χωρών. Συγκοινωνούν δοχείο όλος ο καπιταλισμός…\nΤον πρώτο κινέζο σπουδαστή τον είδα στις Σέρρες το 1962. Κάθε μέρα ένα σχολείο έτρεχε να δει τον άνθρωπο με τα σχισμένα μάτια! Καλοκάγαθος και χαμογελαστός πάντα. Ακόμη τον θυμάμαι.\nΜετά γνώρισα μια κινέζα εμπόρισσα κοσμημάτων, μαργαριταριών, και ειδών κουζίνας, οδοντογλυφίδες κλπ, που ήξερε άπταιστα ελληνικά το ΄80. «Τι κάνεις εδώ Μαρι-λί;» «Μαθαίνω τη χώρα για να πάω πίσω (Σαγκάη) και να ξέρουμε τι εμπόριο γίνεται»! Είμαι σίγουρος ότι οι έλληνες απαξιούσαν εντελώς να στείλουν κάποιους στη μεγαλύτερη χώρα του κόσμου για να αξιοποιήσουν την αγορά τους. Όμως την ίδια χρονιά (1981) ανακάλυψα στη Γενεύη ότι οι Ελβετοί παράγουν τα ηλεκτρονικά ωρολόγια τους στη Κίνα και εισάγουν τόνους καλλιεργημένων μαργαριταριών από εκεί, εξάγοντας βέβαια δικά τους προϊόντα και υπηρεσίες. Ήταν τότε που όλοι κόπτονταν, όπως και σήμερα, για το Θιβέτ και τα ανθρώπινα δικαιώματα στη Κίνα!!!!\nγια να εξηγούμαστε, εγω τον πρωτο κινεζο δεν τον ειδα το '62.\nΠολύ, πολύ αργότερα!\n15 Ιανουαρίου 2010 - 10:49 π.μ.\nγραψε τιποτα για Φιλανδια, γιατι μας τα εχουν πρηξει εδω πέρα. Ειδικα για την εκαπιδευση, όλη μέρα λιβάνι.\nΗ Νορβηγια, καλα νάναι το πετρελαιο, σταθερη αξια. Διαβαζα οτι καποια χρονιά που ειχε πάει καλά η ...σοδειά είχαν χαρισει ολους τους φορους στον κοσμο. Αυτη ειναι χώρα!\n15 Ιανουαρίου 2010 - 10:53 π.μ.\nΈχει δίκιο ο irlandos σε αυτά που γράφει. Πολύ σωστή επισήμανση. Η σχέση της Φινλανδίας και της Ιρλανδίας με την Κίνα, είναι ίδια με την σχέση του φάντη με το ρετσινόλαδο. Βρίσκουμε ένα κοινό χαρακτηριστικό (ανάπτυξη, επιτυχία) σε δύο χώρες και τις συνδέουμε; Δεν νομίζω.\nΦίλος που δουλεύει στην Κίνα μου έχει πει ότι είναι απίστευτα δύσκολο να ζήσεις εκεί.\nΤις σκανδιναβικές χώρες τις έχω επισκεφτεί, έχω διαβάσει για αυτές και τις θεωρώ χώρες πρότυπο. Μα θα μου πεις, έχουν προβλήματα. Παντού υπάρχουν προβλήματα! Και αυτοκτονίες και σαλεμένοι δολοφόνοι με όπλο και κατάθλιψη και δυστυχία. Που δεν υπάρχουν αυτά; Αυτό δεν μπορεί να "λερώσει" τις αξιοθαύμαστες Σκανδιναβικές χώρες.\nΤο έχω ξαναγράψει. Η χώρα με τις λιγότερες αυτοκτονίες είναι η Ιορδανία. Όποιος γουστάρει μπορεί να πάει να ζήσει εκεί. Καλό του ταξίδι.\n15 Ιανουαρίου 2010 - 10:55 π.μ.\nδεν ειπα πουθενα οτι το κοστος ειναι το ιδιο, ούτε της ιδιας φυσης.\nΑλλου μεγαλυτερο, αλλου μικροτερο. Ειδικα τωρα, που η αναπτυξη ειναι πιο πολυ φουσκα, παρα ουσια, δλδ στηριζεται σε χρηματιστηριακες αξιες πιο πολυ παρα σε υποδομη, τα κόστη μπορουν να συμπαρασυρουν ολοκληρη χωρα στο πιτς φιτιλι.\nΤο κοινο χαρακτηριστικο είναι ότι τα κοστη αυτα, οποια και να ειναι δεν προβαλλονται. Αυτο που μας κατατρεχει ειναι τα "success stories", επινοημενα τις περισσοτερες φορες.\n15 Ιανουαρίου 2010 - 11:02 π.μ.\nΕγώ λέω ότι αυτή είναι μία μίζερη και στρεβλή αντίληψη των πραγμάτων. Και πες μου τι έχει επινοηθεί ώστε να φαίνονται πετυχημένες οι σκανδιναβικές χώρες. Που είναι ο μύθος;\nΕιδικά εμείς, η πιο μίζερη χώρα της Ευρώπης, θα πρέπει να τους θαυμάζουμε και να προσπαθούμε να τους προσεγγίσουμε και όχι να προσπαθούμε να τους απαξιώσουμε. Δεν ξέρω αν αυτό επιχειρείς, αλλά έτσι φαίνεται.\n15 Ιανουαρίου 2010 - 11:09 π.μ.\nη διαφορα μεταξυ Κινας και Ιρλανδιας/Ισλανδιας ειναι οτι η αναπτυξη στις δευτερες ηταν πιο πολυ αποτελεσμα τζογαδορικου καπιταλισμου. Οταν εκθειαζανε τις δυο αυτες χωρες τις εκθειαζανε γιατι διναν γονιμοο εδαφος σε αυτου του ειδους την αναπτυξη. Τωρα κανεις δεν φαινεται να αναλαμβανει καμια ευθυνη.\nΗ Κινα επενδυει σε infrastructure. H αναπτυξη της ειναι αλλου ειδους και οφειλεται στην εκμεταλλευση του εργατικου δυναμικου που κανει ελκυστικες τις επενδυσεις.\nΕπι της ουσιας δεν διαφωνουμε. Κατι σχετικο εγραψα σε σχολιο του Αλεξανδρου. Το hype της "επιτυχιας" με ενοχλει και η επιλεκτικη παρουσιαση των πραγματων.\nΜε αυτο το σκεπτικο, κραταω αρκετες επιφυλαξεις και για το νεο φινλανδικο θαυμα.\n15 Ιανουαρίου 2010 - 11:30 π.μ.\nδεν αναφερθηκα στις σκανδιναβικες χωρες συλληβδην. Μη μου αλλαζεις τα λογια και το πνευμα. Σε συγκεκριμενες χωρες αναφερθηκα που ειχαν μια συγκεκριμενη πορεια, ανοδου-καθοδου και συγκεκριμενου τυπου αναπτυξης.\nΔεν πηρα στο στομα μου ουτε Νορβηγια, ουτε Σουηδια, ουτε Δανια, ουτε καμια αλλη.\n15 Ιανουαρίου 2010 - 11:32 π.μ.\nΚαλημερα Greek Rider,\nη Κινα εχει άλλου τυπου success story, απ' ότι οι Ιρ/Ισ που ηταν τα πουλέν του νέου καπιταλισμού.\nΟπως τωρα μας πρηζουν τα αυτια με Φινλανδια και Κινα σαν χωρες προτυπο για αλλο λογο η καθε μια τους, ετσι παλιοτερα μας τα επρηζαν με τις χωρες τιγρεις, το Ιρλανδικο θαυμα και το αντιστοιχο Ισλανδικο.\nΣχετικα με την Κινεζουλα που λες δεν με εκπλήσσει. Ετυχε να συναντησω δυο διαφορετικους ανθρωπους που επισκεφτηκαν για διαφορ. λογους το Ισραηλ. Ο ενας ειδε τα μυρια οσα, ο αλλος τα βρηκε ολα τελεια.,\n15 Ιανουαρίου 2010 - 11:38 π.μ.\nαυτο που ηθελα να πω με αυτο το ποστ ειναι οτι οταν κοιταμε τις επιτυχιες μιας χωρας, ας μην ξεχνάμε να διερευνησουμε και το κοστος με το οποιο επιτευχθηκε αυτη η αναπτυξη.\nΝα εξεταζουμε και την αθεατη πλευρα του φεγγαριου.\nΤα ΜΜΕ και ολη η κουλτουρα που εκπορευεται απο αυτα, το ξεχνανε συστηματικα και καλλιεργουν πλαστες πραγματικοτητες και τη λατρεια της Επιτυχιας νετα-σκετα.\nΑν αυτο συνεβαινε με τα ειδωλα και τους αστερες, το ιδιο τωρα καλλιεργειται σε επιπεδο λαων και χωρων.\nΚαπως ετσι το αντιλαμβανομαι και, δικαιως ή αδικως ενοχλούμαι.\nΓεια σου VKP,\nκι εγω φοβαμαι ολα τα φαινομενα που αναπτυσσονται με εκρηκτικους ρυθμούς. Δεν ξερειςν πού θα σε βγαλουν. Και αν συμβει κατι, η εκρηξη της Κινας θα ειναι πολυ μεγαλη. Δεν θα ειναι οπως της Ισλανδιας.\n15 Ιανουαρίου 2010 - 11:48 π.μ.\nΈχεις δίκιο σε αυτό. Δεν αναφέρθηκες συλλήβδην. Πάντως θα ήθελα κάποια στιγμή, αν έχεις και εσύ την διάθεση, να μου σκιαγραφήσεις τι σημαίνει για εσένα επιτυχία, πρόοδος, ευμερία, ευτυχία. Πραγματικά θα περίμενα με μεγάλο ενδιαφέρον μία τέτοια ανάρτηση. Οι αναρτήσεις είναι πολύ καλές αλλά το χαρακτηριστικό τους είναι η αμφισβήτηση, η αποδόμηση και γενικώς η άρνηση. Γράψε αν θέλεις μία "θετική" ανάρτηση. Γράψε ας πούμε για την καλύτερη χώρα του κόσμου. Ποια πιστευείς ότι είναι;\nπολύ θα ηθελα να μπορουσα να γραψω μια ουτοπια.\nΜου ειναι ομως πολυ δυσκολο να τη φανταστω. Νομιζω οτι η δυσκολια ειναι εγγενής. Λιγοι το αποπειράθηκαν. Η πλειονοτητα οπως κι εγω αρκουμαστε στην κριτικη. Ειναι απειρως ευκολοτερο! Διοτι η πρωτη πρεπει να επινοησει κατι, ενω η κριτικη ασκειται στο ηδη υπάρχον.\nΔεν εχεις ομως και απολυτο δικαιο. Οι πιο πολλες απο τις ιστοριες που γραφω σταζουν μέλι!!! Διαβασες για τις Πρεσπες;\nοποιον και να ρωτησεις θα σου απαντησει οτι η καλυτερη χωρα στον κοσμο ειναι η πατρίδα του! Η χωρα ειναι δεικτες, νουμερα, καταναλωτικα, υλικη ευημερια, αλλα η πατριδα ειναι η ..καρδια! Και κανεις δεν την ανταλλασσει...\n15 Ιανουαρίου 2010 - 12:03 μ.μ.\nεγω θα ελεγα να μαθαιναμε πορτογαλεζικα. Η Βραζιλια ειναι μια νεα ανερχομενη δυναμη. Κινεζικα ειναι δυσκολα και δεν προφταινουμε. Ωσπου να τα μαθουμε η Κινα μπορει να εχει παει κατα διαολου.\nΤα πορτογαλεζικα ειναι πιο ευκολα. Και η Βραζιλια ειναι απειρως ωραιοτερη χωρα.\n15 Ιανουαρίου 2010 - 12:08 μ.μ.\nΑ, θα συμφωνήσω απόλυτα για τα πορτογαλέζικα και την Βραζιλία!!!!! (Κινέζικα ξεκίνησα να διαβάζω σε κάποια φάση, αλλά όντως, τα πορτογαλέζικα είναι καραΠΑΝΕΥΚΟΛΑ ήδη ψιλοκαταλαβαίνει κανείς αν έχει μερικές βασικές γνώσεις ισπανικών και μια έφεση να ακούει πολά "ου")\nΜήπως να πεταγόμασταν μέχρι καμιά Βραζιλία? ;-)\n15 Ιανουαρίου 2010 - 12:13 μ.μ.\nΞέρω, εγώ τον πόνο μου θα πω πάλι…\nΈχω βαρεθεί να απορρίπτω άρθρα Κινέζων γιατί, αφού πρώτα μου βγει το μάτι (και το μυαλό) για να καταλάβω τι εννοούν στα γραπτά τους, γραμμένα άπταιστα στη σουαχίλη αγγλική, ανακαλύπτω ότι δεν έχουν (α) υπόβαθρο και (β) αποτέλεσμα και ανάλυση κοκ. Απλή παράθεση παρατηρήσεων…\n10% των δημοσιεύσεων σου λέει μετά… Έτσι κάνω κι εγώ επιστήμη το… τίποτε!\nΌσο για τα μετέπειτα… οι μεγάλοι ρυθμοί συνεπάγονται μεγάλες αδικίες, ρίσκα, ανισοκατανομές και… πολλά πολλά θύματα!\nδεν ξερω αν προλαβες τους Ρωσους μετα το 1990 που ξεμυτησαν και αρχισαν να δημοσιευουν και αλλου περα απο τα ρωσικα. Η λεξη συλλογισμος ήταν ανυπαρκτη.\nΚοιταξε, θα γνωριζεις καλυτερα απ' τον καθενα την τεχνικη του "δημοσιευειν". Οι δυτικοι μπορουν να παρουσιαζουν τις παπαριες με ωραιο τροπο και να περνανε το ριβιού. Οι κινεζοι ακομα μαθαινουν. Σε λιγο καιρο θα γινουν κι αυτοι αστερια!\n16 Ιανουαρίου 2010 - 4:06 μ.μ.


Ούτε ν’ ακούσει ο Ομπάμα για έξοδο Ελλάδας από την ευρωζώνη. Ο κλυδωνισμός του ευρώ και η συνεπαγόμενη ανατίμηση του δολαρίου θα βλάψουν τις ανακάμπτουσες εξαγωγές των ΗΠΑ. Οι ΗΠΑ επιδιώκουν σταθερά μια ισοτιμία E/USD ελεγχόμενη γύρω στο 1.25 έως 1.28 δολ. (τόσο όσο χρειάζεται δηλαδή για να μην παίρνει πολύ αέρα η [ανύπαρκτη] ευρωπαϊκή κοινοπολιτεία) | ΑΝΕΞΑΡΤΗΤΟΙ ΕΛΛΗΝΕΣ ΕΘΝΙΚΙΣΤΕΣ\n« Αλέξανδρος ο Μέγας\nΠονάνε ωρέ τα παληκάρια; Περί γεωπολιτικής, «ευρασίας» και Πολιτικής Γενναιότητας. »\nΟύτε ν’ ακούσει ο Ομπάμα για έξοδο Ελλάδας από την ευρωζώνη. Ο κλυδωνισμός του ευρώ και η συνεπαγόμενη ανατίμηση του δολαρίου θα βλάψουν τις ανακάμπτουσες εξαγωγές των ΗΠΑ. Οι ΗΠΑ επιδιώκουν σταθερά μια ισοτιμία E/USD ελεγχόμενη γύρω στο 1.25 έως 1.28 δολ. (τόσο όσο χρειάζεται δηλαδή για να μην παίρνει πολύ αέρα η [ανύπαρκτη] ευρωπαϊκή κοινοπολιτεία)


Ψυχή από ατσάλι: Ο άνθρωπος που 70 χρόνια ζει μέσα σε έναν σιδερένιο πνεύμονα – Βίντεο\nΟ Αμερικανός Πολ Αλεξάντερ προσβλήθηκε από πολιομυελίτιδα πριν από σχεδόν 70 χρόνια και όλο αυτό το διάστημα έζησε κλεισμένος σε ένα σιδερένιο πνεύμονα.\nΟ Αλεξάντερ γεννήθηκε στο Τέξας και το 1952 σε ηλικία 6 ετών έπεσε θύμα αυτής της σοβαρής ασθένειας.\nΜέσα σε λίγες μόνο μέρες παρέλυσε από το λαιμό και κάτω. Επειδή δεν μπόρεσε να κινηθεί ή να αναπνεύσει, μεταφέρθηκε στο νοσοκομείο, όπου αρχικά κηρύχθηκε νεκρός.\nΌμως εκεί ένας γιατρός του έκανε τραχειοστομία και κατάφερε να τον σώσει.\nΌμως ήταν απαραίτητο ο μικρός Αλεξάντερ να μπει σε έναν τεχνητό πνεύμονα.\nΌπως αναφέρεται στο ντοκιμαντέρ του Μιτς Σάμμερς, ο Αλεξάντερ εξιστορεί πως οι άνθρωποι εκείνης της εποχής δεν ένιωθαν όμορφα με την εικόνα του μέσα στον σιδερένιο πνεύμονα.\n“Ένιωθα λες και ένιωθαν πολύ άβολα όταν ήταν γύρω μου”, θυμάται ο Αλεξάντερ.\nΣαν νεαρός άντρας, ο Αλεξάντερ αντιμετώπιζε πρόβλημα μέχρι και να γίνει δεκτός στο κολλέγιο, καθώς οι υπεύθυνοι του είπαν ότι είχε πολύ μεγάλη αναπηρία για να γίνει φοιτητής.\nΣε ηλικία 6 ετών ο Αλεξάντερ έπεσε θύμα αυτής της πολιομυελίτιδας. Μέσα σε λίγες μόνο μέρες παρέλυσε από το λαιμό και κάτω.\n© Φωτογραφία : YouTube/Mitch Summers\nΈπειτα από δύο χρόνια επιμονής, Ο Αλεξάντερ έγινε τελικά δεκτός στο πανεπιστήμιο και κατάφερε να σπουδάσει δικηγόρος.\nΟ Αλεξάντερ, παρά την αναπηρία του ισχυρίζεται ότι του αρέσει να διαβάζει, να ζωγραφίζει πίνακες με το στόμα και να διαβάζει, αλλά μισεί την τηλεόραση.\n“Ξυπνάω, βουρτσίζω τα δόντια μου, πλένω το πρόσωπό μου, ξυρίζομαι και παίρνω το πρωινό μου, φυσικά με λίγη βοήθεια” λέει ο Αλεξάντερ για την καθημερινή ρουτίνα του κάθε πρωί.\n“Ανεξάρτητα από το πού προέρχεστε ή ποιο είναι το παρελθόν σας ή οι διαφορετικές προκλήσεις που μπορεί να αντιμετωπίσετε, μπορείτε πραγματικά να κάνετε οτιδήποτε ονειρευτείτε. Απλά πρέπει να το σκεφτείτε και να δουλέψετε πολύ σκληρά. Η ιστορία μου είναι ένα παράδειγμα για το ότι το παρελθόν σας ή ακόμα και η αναπηρία σας δεν χρειάζεται να καθορίσουν τη ζωή σας και το μέλλον σας” λέει ο Αλεξάντερ, ελπίζοντας ότι η δική του ιστορία θα αποτελέσει παράδειγμα και θα δώσει κουράγιο σε κάποιους ανθρώπους.\nΑξίζει να σημειώσουμε ότι με το πέρασμα των ετών έχουν εφευρεθεί πιο σύγχρονοι αναπνευστήρες, ο Αλεξάντερ αποφάσισε να συνεχίσει να ζει με τον παλιό του σιδερένιο πνεύμονα, σύμφωνα με το πόρταλ Ary News.


Ανάρρωση μετά τη Ρινοπλαστική: Όλα τα στάδια αποκατάστασης\nΑνάρρωση μετά τη Ρινοπλαστική: Όλα τα στάδια\nΑρχική ›› Blog ›› Ανάρρωση μετά τη Ρινοπλαστική: Όλα τα στάδια\nΗ ανάρρωση μετά τη ρινοπλαστική είναι ένα θέμα που απασχολεί έντονα όσους σκέφτονται να προχωρήσουν σε αισθητική ή λειτουργική διόρθωση της μύτης.\nΚατά τα προηγούμενα χρόνια, η μετεγχειρητική διαδικασία ήταν συνυφασμένη στο μυαλό των ασθενών με άβολες και επώδυνες καταστάσεις, με έντονα οιδήματα και εκχυμώσεις, με πολλές ημέρες αποχής από την εργασία. Σήμερα οι σύγχρονες χειρουργικές τεχνικές σε συνδυασμό με τα σύγχρονα χειρουργικά υλικά έχουν απλοποιήσει σε μεγάλο βαθμό τη συνολική εμπειρία για τους ασθενείς και την έχουν καταστήσει πιο ανώδυνη, πιο σύντομη, με γρηγορότερη επιστροφή στις καθημερινές δραστηριότητες. Για το λόγο αυτό η επέμβαση της ρινοπλαστικής μπορεί να πραγματοποιηθεί σε κάθε χρονική περίοδο του έτους.\nΛειτουργική Ρινοπλαστική: Χρονοδιάγραμμα αποκατάστασης\nΟ/η ασθενής κινητοποιείται άμεσα μετά το τέλος του χειρουργείου και επιστρέφει στο σπίτι του το απόγευμα της ίδιας ημέρας ή την επόμενη ημέρα το πρωί, φέροντας μόνο έναν διακριτικό εξωτερικό νάρθηκα στη ράχη της μύτης.\nH 1η Εβδομάδα\nΓια τις πρώτες μετεγχειρητικές ημέρες, ο ασθενής έχει λάβει απλές και αναλυτικές οδηγίες από το ρινοχειρουργό που στόχο έχουν τη σύντομη και ομαλή επούλωση- αποθεραπεία. Οι οδηγίες περιλαμβάνουν ρινικές πλύσεις και επουλωτικές σταγόνες. Οι ασθενείς συνήθως δεν αναφέρουν καθόλου πόνο, ωστόσο οποιαδήποτε πιθανή ενόχληση, κατά περίπτωση, αντιμετωπίζεται εύκολα και αποτελεσματικά με ένα απλό παυσίπονο, π.χ. παρακεταμόλη.\nΤότε αφαιρείται ο εξωτερικός νάρθηκας και ο ασθενής μπορεί ήδη να χαίρεται το σχήμα της νέας του μύτης και μην αναγνωρίζεται ως πρόσφατα χειρουργημένος από τους εξωτερικούς παρατηρητές, παρά το γεγονός ότι έχει ακόμη – όπως είναι φυσικό- ήπια οιδήματα. Ταυτοχρόνως, λειτουργικά ο ασθενής μπορεί ήδη να αντιληφθεί μεγάλη διαφορά στην ποιότητα της αναπνοής του, καθώς ένας από τους κύριους στόχους της λειτουργικής ρινοπλαστικής είναι αποκατάσταση της φυσιολογικής, ελεύθερης αναπνοής.\nΗ επιστροφή στην εργασία μπορεί να γίνει την ~4η ημέρα φορώντας τον εξωτερικό νάρθηκα ή άμεσα μετά την αφαίρεση του νάρθηκα στις περιπτώσεις των ασθενών που δεν επιθυμούν να τους δει το περιβάλλον τους με αυτόν.\nΣτις 3 εβδομάδες ο ασθενής έχει πολύ καλύτερη εικόνα της νέας του μύτης, έχει προχωρήσει η αποθεραπεία του και μπορεί να επιστρέψει πλήρως σε κάθε αθλητική του δραστηριότητα, αρκεί να μην υποστεί κάποια ισχυρή κάκωση η περιοχή της ρινός.\n6η – 8η Εβδομάδα\nΤα οστά της μύτης έχουν πλέον σταθεροποιηθεί πλήρως και ο ασθενής είναι ανθεκτικός σε πιθανές κακώσεις όσο και πριν το χειρουργείο του.\nΣτην πλειοψηφία των περιστατικών το μετεγχειρητικό οίδημα έχει υποχωρήσει. Το μούδιασμα στο ακρορρίνιο υποχωρεί εντελώς καθώς και το μεγαλύτερο μέρος του όποιου μετεγχειρητικού οιδήματος εντοπίζεται να έχει απομείνει στην κορυφή της μύτης.\n6 μήνες- 1 Έτος\nΤο μετεγχειρητικό οίδημα έχει υποχωρήσει πλήρως ακόμη και στα περιστατικά με τις μεγαλύτερες μεταβολές όπου και απαιτήθηκαν περισσότεροι χειρουργικοί χειρισμοί, ακόμη και σε ασθενείς μεγαλύτερης ηλικίας ή και σε ασθενείς με πιο παχύ δέρμα. Η μύτη έχει λάβει το τελικό της σχήμα!\nΑνάρρωση μετά τη ρινοπλαστική: Dos & Don’ts\nΤι να κάνετε ώστε να αποφύγετε την πιθανότητα εμφάνισης οιδήματος & αιμορραγίας μετά την επέμβαση :\nΗ παγοθεραπεία τις δύο πρώτες ημέρες είναι ιδιαίτερα βοηθητική.\nΧρησιμοποιήστε και δεύτερο μαξιλάρι για τις πρώτες 2- 3 ημέρες, ώστε το κεφάλι να βρίσκεται σε υψηλότερη θέση σε σχέση με τον κορμό.\nΝα λαμβάνετε μόνο τη φαρμακευτική αγωγή που σας έχει συστήσει ο ιατρός σας και κανένα άλλο σκεύασμα χωρίς τη σύμφωνη γνώμη του. Αυτό είναι πολύ σημαντικό καθώς ορισμένα φάρμακα μπορεί να προκαλέσουν επιπλοκές κατά τη μετεγχειρητική περίοδο.\nΚαθαρίζετε τη μύτη σας τακτικά με φυσιολογικό ορό όπως ακριβώς θα σας υποδείξει ο χειρουργός σας.\nΤι πρέπει να αποφύγετε τις πρώτες μετεγχειρητικές ημέρες:\nΑποφύγετε οποιαδήποτε δραστηριότητα θα μπορούσε να οδηγήσει σε κάκωση (χτύπημα) τη μύτη σας και μην αφαιρέσετε ή μετακινήσετε τον ειδικό εξωτερικό νάρθηκα μόνοι σας.\nΑποφύγετε το δυνατό φύσημα της μύτης σας κατά τις πρώτες ημέρες.\nΑποφύγετε την έντονη σωματική δραστηριότητα και την άρση μεγάλου βάρους.\nΑποφύγετε την κατανάλωση αλκοόλ καθώς και το κάπνισμα ή το άτμισμα.\nΜην τοποθετείτε γυαλιά ηλίου ή οράσεως σε άμεση επαφή με το δέρμα της μύτης για 6 – 8 εβδομάδες μετά το χειρουργείο.\nΗ ανάρρωση μετά τη Λειτουργική Ρινοπλαστική είναι απλή και ανώδυνη και με την κατάλληλη καθοδήγηση από τον θεράποντα γίνεται και πολύ σύντομη.


φιλί | Στον αντίποδα του γκρίζου ουρανού κατακόκκινο φιλί - Πρόσκληση συμμετοχής | Enallaktikos.gr\nστον αντίποδα του γκρίζου ουρανού κατακόκκινο φιλί\nΣε αυτήν την άνευ προηγουμένου πραγματικότητα, φυσικές και αυτονόητες ανθρώπινες λειτουργίες απέκτησαν νέα σημασία. Με εκφραστικό μέσο το ποίημα ή το σκίτσο οι ενδιαφερόμενοι καλούνται να δημιουργήσουν εμπνεόμενοι από το φιλί, να μοιράσουν όσο φιλί θέλουν, αντέχουν, ονειρεύονται.\nΕίτε είναι ο κύριος τρόπος έκφρασής τους, είτε θα το δοκιμάσουν για πρώτη φορά, από όποιες γεωγραφικές συντεταγμένες κι αν βρίσκονται.\nΈναρξη η Δευτέρα 4 Μαΐου 2020 και λήξη η Κυριακή 14 Ιουνίου 2020.\nΟ/Η κάθε ενδιαφερόμενος/η συμμετέχει με ένα ποίημα ή ένα σκίτσο.\nΤο αποστέλλει στη διοργάνωση μέχρι την Κυριακή 14 Ιουνίου 2020.\nΓια τη συμμετοχή του/της καταβάλλει το ποσό των 5,00 ευρώ.\nΤα έργα στο σύνολό τους θα εκτεθούν στην πλατφόρμα\nΤην Κυριακή, 28 Ιουνίου 2020 η πλατφόρμα «ανοίγει» στο κοινό και ξεκινάει από τους συμμετέχοντες η ψηφοφορία.\nΟι δημιουργοί ψηφίζουν 1 ποίημα και 1 σκίτσο άλλων δημιουργών.\nΟι ψήφοι κατατίθενται με τη μορφή e-mail, το οποίο θα στείλει ο κάθε δημιουργός στη διεύθυνση [email protected].\nΤο κοινό δεν έχει πρόσβαση ούτε στη διαδικασία ούτε στα αποτελέσματα της ψηφοφορίας.\nΤα αποτελέσματα της ψηφοφορίας θα ανακοινωθούν στην πλατφόρμα www.thekissventure.com.\nΜε προσωπικό e-mail μπορούν να ενημερωθούν για τα αναλυτικά αποτελέσματα της ψηφοφορίας όσοι/ες συμμετέχοντες/ουσες το επιθυμούν.\nΜε προσωπικό e-mail θα ενημερωθούν οι δημιουργοί των οποίων τα έργα συγκέντρωσαν τις περισσότερους ψήφους.\nΕντός τριών (3) ημερών και με τραπεζικά έξοδα που αναλαμβάνετε εξ’ ολοκλήρου, καταθέτετε στον παρακάτω λογαριασμό της Εθνικής Τράπεζας:\nΣυντονισμός - Επιμέλεια\nκαλλιτέχνες, ποίημα, σκίτσο, σκίτσο, φιλί


Δείτε πώς επηρεάζει ο καφές τη στύση - Ηλεία Live!\nΗ διαδικασία της στύσης είναι ζωτικής σημασίας για τον άνδρα. Η στυτική λειτουργία επηρεάζεται από μια σειρά παραγόντων όπως η έλλειψη άσκησης, η κακή διατροφή, το αλκοόλ και το κάπνισμα.\nΗ κατανάλωση καφέ με καφεΐνη μπορεί να βοηθήσει στη βελτίωση των συμπτωμάτων της κατάθλιψης και να επιδράσει ευεργετικά κατ' αυτόν τον τρόπο στη σεξουαλική ζωή του άνδρα. Η καφεΐνη είναι η ουσία που επηρεάζει μερικές βιοχημικές αντιδράσεις και νευροδιαβιβαστές στον εγκέφαλο.


Στις 25.000 οι αιτήσεις για τις 120 δόσεις\nΠρώτη καταχώρηση: Τετάρτη, 29 Μαΐου 2019, 14:35\nΚοντά στις 25.000 αιτήσεις είναι οι αιτήσεις οι οποίες έχουν γίνει για τη ρύθμιση των 120 δόσεων για τα ταμεία. Αυτό ανέφερε, μιλώντας στον ραδιοφωνικό σταθμό του Αθηναϊκού-Μακεδονικού Πρακτορείου Ειδήσεων ο Υφυπουργός Κοινωνικής Ασφάλισης, Τάσος Πετρόπουλος. Ο ίδιος τόνισε πως οι 1200 εξ αυτών θα πάρουν σύνταξη.\nΌσον αφορά για τη ΝΔ, ο ίκος. Πετροπουλος δήλωσε πως «αναγκάστηκαν και ψήφισαν τη ρύθμιση για τις 120 δόσεις, όχι γιατί το ήθελαν. Η πολιτική της ΝΔ εναντίον της ρύθμισης οφειλών είναι γνωστή από παλιά».\n«Αυτή τη ρύθμιση την κάναμε γιατί οι άνθρωποι πνίγηκαν στο πέλαγος των χρεών που τους δημιούργησαν οι προηγούμενες κυβερνήσεις…το 97% των χρεών δημιουργήθηκε μέχρι τον Δεκέμβριο του 2014», τόνισε ο κ. Πετρόπουλος.\nΌπως επισήμανε, «τα παραπάνω χρέη δεν δημιουργήθηκαν από τη δική μας πολιτική. Το ελάχιστο, περίπου 2%-3% όλων των οφειλών, δημιουργήθηκαν στην περίοδο της δικής μας διακυβέρνησης διότι, πράγματι, τα απόνερα της κρίσης υπάρχουν, δεν τελείωσαν. Οφείλουμε να ρίξουμε ένα σωσίβιο να σωθεί ο κόσμος που πνίγεται. Η ΝΔ θέλει να τους το αφαιρέσει γιατί είναι ξένο προς τη δική τους νεοφιλελεύθερη αντίληψη».\nΟ Τ. Πετρόπουλος αποκάλυψε ότι «πριν καλά - καλά κλείσει μία εβδομάδα, έχουν ήδη υποβληθεί περίπου 24.000-25.000 αιτήσεις και από αυτούς είναι περίπου 1.200 που θα πάρουν σύνταξη».\nΣχετικά με τις αιτιάσεις του διοικητή της Τραπέζης της Ελλάδος, ότι δήθεν τα περιθώρια χρηματοδότησης των συντάξεων από τα κρατικά ταμεία είναι πλέον στενά, ο Υφυπουργός σημείωσε:\n«Έχει γίνει αναλογιστική μελέτη με τη συμμετοχή του Διεθνούς Γραφείου Εργασίας η οποία έχει εγκριθεί στο πλαίσιο της τρίτης αξιολόγησης ως ορθή αναλογιστική μελέτη που βγάζει το σύστημα, όπως έχει δομηθεί -και θέλει να καταργήσει η ΝΔ - ως σύστημα βιώσιμο.\nΥπάρχει αναλογιστική μελέτη, η οποία κρίθηκε ως αποδεκτή από την Κομισιόν. Και έρχεται η ΝΔ αυτό που αποτελεί επιτυχία για τη χώρα και το λαό μας που δεινοπάθησε τα προηγούμενα χρόνια, να το θέσει σε αμφισβήτηση. Η ΝΔ που θέλει να γίνει κυβέρνηση αμφισβητεί αυτό που αποδέχθηκαν ακόμη και οι δανειστές μας για να μη γίνουν άλλες μειώσεις συντάξεων».\n«Ας περιμένουν οι συνταξιούχοι ότι, μετά από αυτή την αμφισβήτηση της αναλογιστικής μελέτης, ακολουθεί η στόχευση της ΝΔ για μείωση συντάξεων που θα επέλθουν αναπόφευκτα. Διότι, τυχόν μείωση από το 20% στο 15% των εισφορών θα προκαλέσει έλλειμμα 2,5 δισ. ευρώ από την πρώτη χρονιά, το οποίο μπορεί να καλυφθεί μόνο με μείωση των συντάξεων», κατέληξε ο Υφυπουργός.\nΤελευταία ενημέρωση: Τετάρτη, 29 Μαΐου 2019, 14:35\nΑπό φθινόπωρο η πλατφόρμα για το νέο Εξοικονομώ